
ARANYOS-RÁKOSI SZÉKELY SÁNDORNAK 
,A SZÉKELYEK ERDÉLYBEN" CZIMÜ ÉPOSZA.? 


Szükségesnek látom előre bocsátani, hogy miképp keletkeznek 
az ős történelmi mondák és belőlük hogyan lesz éposz. 

A népeknek éppen ugy van gyermekkora, mint az egyeseknek. 
A gyermeknépek nagy férfiai, hősei, kikben vitézség által az emberi 
nagyság magasabb fokon nyilvánult, nagy tiszteletben vannak, min- 
denki büszke reájuk, mint mi Atillánkra vagy Árpádunkra. 

Az ősnépek későre jutottak el a történetirás koráig; addig na- 
gyobb eseményeik és hőseik emléke az ajkakon él. Az emlék időről- 
időre folyvást szépül, a jelesség növekszik, mígnem a megtörténtekor 
természetes esemény nagyon sok csodálatosnál csodálatosabb részlet- 
tel gazdagodik, dal és ének tárgya lesz, eredeti vonásait elvesziti, 
helyettük újakat és szebbeket nyer, mig végre átmegy a mondák or- 
szágába. 

Mikor aztán a népképzelődés az eszményt annyira a szertelen- 
ségig szinezte, hogy már nagyobb része a csoda világába ment át és 
a józan ész többé emberileg lehetségesnek nem tarthatja, a monda- 
alkotás ezen is segit: a hőst Isten gyermekének, félistennek, az ese- 
mény csodás részleteit embernél felsőbb lények beavatkozásának tu- 
lajdonitja. Ezzel a nehézség el van oszlatva; igy már a legcsodásabb 
tettek is megfoghatók. A Jézus istenitése 15 ezen az alapon történt. 
A történelmi mondákkal eképp kapcsolatba hozott istenekről, angya- 
lokról, tündérekről ismét mesék keletkeznek, melyekben ezek embe- 
riebbekké válnak és az ősnép multjából szerepök kijut. A mondák 
világában az ég a földhöz közel van: az ember istenivé, az isten 
emberivé könnyen lesz. 

Ha egyszer az esemény és hőse a népek mondaalkotó tehetsé- 
gének dajkálása alá került, nemcsak megnő és kiszineződik, hanem 
meg is tisztul: halvány vonásait, nem költői részleteit lassanként el- 


1 E tanulmányt tanári székfoglalóul felolvasta szerző Székely-Kereszturt, 

vesziti: mindenki szereti úgy hinni, a hogy szebbnek találja és nem- 
zeti büszkeségének jobban hizeleg és fejleszti ugy, hogy még szebb 
legyen és lelke eszményének jobban megfeleljen. 

Ezen az úton keletkeztek és alakultak az ősnépek számos mon- 
dái: ezen az alapon szövődött össze a görög őskor története, vallá- 
suk és isteneik történetével; ezen az alapon tesznek szert a magya- 
rok és hunok két őse, Hunyor és Magyar, féltündér feleségre. 

Igy kell képzelnünk, a mit Arany János, midőn naiv époszunk- 
ról szól, a mondák hengergésének nevez; úgy kerekednek és dom- 
borodnak ki, mint a magas hegyről lefutó hótömeg. 

Az ősi mondákban a későbbi kor költője készen kapja, mit az 
irodalomban éposznak, magyarul hőskölteménynek neveznek. A költő 
teendője, hogy az egymással összefüggő ősi mondákat egy főesemény 
és főhős köré csoportosítva, a nép isteneivel és életnézetével való 
szoros összefüggésüket megtartva, epikai alkotó tehetségével belőlük 
egységes művet alkosson. 

A görög népnél Krisztus előtt 800 esztendővel már meg volt 
alkotva két hatalmas éposz: az Ilias és az Ödyssea. Szerkesztésüket 
a hagyomány Homerusnak, a költők apjának tulajdonitja. Az Ilias- 
ban a Homerus előtt százakkal történt és a nép mondáiban sok ol- 
dalról gazdagon feldolgozott trójai háborunak, a mely tiz évig tar- 
tott, egy részlete van gyönyörüen megénekelve. A költemény hőse 
Achilles görög király, Thetis istennő fiai Agamemnon királylyal, a 
Tróját ostromló összes görögök fővezérével összeveszvén, haragjában 
nem vesz részt a harczokban. A legnagyobb hős félrevonulása sok 
vereséget hoz a görögökre. Ezen megesvén a haragvó hős szive, ked- 
ves barátját és fegyvertársát a harczba engedi; azonban ezt csak- 
hamar megöli a trijaiak legnagyobb hőse, Hector. Barátjáért boszut 
állani végre a haragvó hős is megjelenik a harczmezőn és az ellen- 
ségen boszuját tölti. Ez a 24 énekből álló nagy éposz magva. A há- 
boruban a görögök istenei is egyik vagy másik párton részt vesz- 
nek, sokszor még cselekvőleg is. Homerus másik nagy époszában, az 
Odysseaban Odysseus görög királynak, a trójai háboruból hazautazó 
hősnek hosszas hányódásához fűzött mondái és hű nejéhez hazaté- 
rése vannak elbeszélve. Homerus mindkét művében a mondákban ké- 
szen kapott dolgokat kora felfogásának naivságával beszéli el. 

E két óriási éposz hatása az örökszép hatása. Bámulta ezeket 
a görög, azután a római s ma is bámulja minden müvelt nép és kö- 
vetni igyekezett minden épikus költő. A rómaiaknál Krisztus korá- 
ban Vergilius Homerus hatására és nyomán irta Aeneis ezimü épo- 

szát. Ebben kegyes Aeneasnak, a Trója elpusztulása után onnan el- 
menekült királyfinak, a Venus istennő fiának Itáliába utazása közben 
történt kalandjait, a trójai istenek Itáliába vivését s a latin király- 
ság első hatalmának megalapitását beszéli el a római költő. Hőséről 
a mondák nem éltek a nép lelkében oly részletesen, úgy kiszinezve, 
mint a görög époszok mondái; ő csak mondaszálakból dolgozott és 
nem az őskor naiv felfogásával. A Homerus két műve naiv éposz, 
ezekkel szemben a Vergiliusé műéposz. A műéposz hatása soha- 
sem lehet akkora, mint a naiv époszé, mert csak egy költő, nem pe- 
dig egy nép kedélyvilága jelenik meg az alkotásban. 

A magyaroknak naiv éposza nem fejlődött. E nép nem élt olyan 
körülmények között, hogy ajkán ősi mondái époszszá alakulhattak 
volna. 1) A mi époszaink tehát műéposzok, mint a Vergiliusféle. Éposz- 
iróinknak mestere Vergilius és Homerus voltak, azért ezek ismerete 
nélkül egyiket sem lehetne kellően tárgyalni. Elbeszélő költemény 
költészetünkben eleitől fogva elég van, de epikai alkotás és költői- 
ség csak itt-ott akad meg véletlenül a sok közül egy nehányban, 
úgy hogy mikor époszról beszélünk, még csak szóba sem jöhetnek. 

Az első époszt nálunk későre, a 17 száz évben irták. Már az 
őskorban, a hunok és magyarok közös eredetéről, Atilláról, Álmosról 
Árpádról és más hősökről élt a nép ajkán a sok szép monda, melye- 
ket a dalnokok versekbe szedve énekeltek; de ez a költészet elve- 
szett, a mondáknak is csak a magva maradt reánk régi krónikásaink 
vagy külföldi irók munkáiban. Ha a kereszténység nemzetünk fejlő- 
dését más irányban nem tereli, ma talán naiv époszunk is volna, 


Az a költő, ki a 17 száz évben Homerus és Vergilius nyomán 
az első magyar műéposzt megteremti, Zrinyi Miklós volt, Zrinyi, ki 
mint költő, államférfi és hadvezér egyaránt nagy. Ő nem mondai 
tárgyat Totozatt fel époszápan. Ősének, Zrinyi Miklósnak és társai- 
nak Szigetvár védelmében tanusitott hősiességét és a kereszténysé- 
gért való önfeláldozását énekli meg, Szigethi veszedelem czi- 
men. A költemény szerint Isten a törököt a magyarok büneiért bün- 
tetésből küldi reánk. Ebben van az esemény epikai megokolása. A 
vitézek miután Zrinyi Szoliman szultánt saját kezével megölte, mind 
hősies halált halnak. Ezzel a keresztények istene kiengeszteltetvén, 
a költemény a martir hősöknek, isten trónja előtt való megkoszoru- 
zásával, szerencsésen végződik. Zrinyi époszának szerkezete kitünő 


1) Lásd énnek kifejezését Arany Jánosnál Naiv époszunk czimen 

de darabos, erőltetett nyelve és döczögős verselése miatt mindig ke- 
vesen olvasták. Zrinyinek költőiség nélküli gyarló utánzója, Liszti 
László Mohácsi veszedelem czimü époszával, mint költő, em- 
litést is alig érdemel; a 18 százban élt elbeszélő verselőink pedig 
még laposabban, szárazabban dolgoznak, mint a Zrinyi előttiek, azért 
bátran mondhatjuk, hogy utána első epikusunk, a ki irodalmunkban 
maradandó becsü művet alkotott, — Aranyos-rákosi Székely Sándor. 

Székely 1797-ben született Kaalban, hol apja unitárius pap 
volt. Tanulmányait a székely-kereszturi és kolozsvári unitárius kol- 
légiumokban, az akadémiát Bécsben végezte; aztán Tordán pap, ké- 
sőbb kolozsvári tanár, 1842-től haláláig, 1852-ig az unitárius egy- 
ház püspöke volt. 

Az ő ifjuságában még az iskolák nyelve latin; de a magyar 
irodalom felvirágoztatása érdekében a mult száz végén megindult 
mozgalom javában folyt, többen tollat fogtak, hogy a nemes harczban 
részt vegyenek. Ez és Kazinczy Ferencz által a mult száz év tespe- 
dése korában elszintelenedett, megbénult nemzeti nyelvnek szebbé, 
jellemzőbbé és bővebbé tétele ezéljából megindított mozgalom is a 
fiatal Székely Sándor szemei előtt folytak le. Az ő szive is a mesz- 
sze mult nagyságán örömest merengett és a magyar jövendő nagy- 
ságáról örömest álmodott, mint a Vörösmartyé és más ifju kortársaié. 
Ez a merengés és álmodás unszolta lelkét, hogy a nemzeti buzgó- 
ságban irodalmi téren ő is részt vegyen. Első kisérlete egy hőskölte- 
mény volt a kenyérmezei harcz-ról, forditotta Luziade első 
énekét, azután Vienniasz czimen kezdett egy másik hőskölteményt, 
de félben hagyta. Minthogy az epika különösen vonzotta, Homerus 
és Vergilius tanalmányozásához fogott. Aközben lelke önkéntelenül 
is ellátogatott a régi hun és magyar mondákhoz. Rájött, hogy egye- 
bütt sehol, ezekben kell magyar époszhoz tárgyat keresni. Mint tes- 
testől-lelkestől székely embernek, végre a hun mondákon nyugodott 
meg tekintete. A két nagy classicus költő művein tett tanulmánya 
alapján kisérletet tett magyar eposz irására és A székelyek Er- 
délyben czimen megirta a székelyek Erdélybe telepedését. 

E költemény 1822-ben készült, nyomtatásban a következő évi 
Hebe-ben jelent meg, melynek ma példányai csak nehány nagyobb 
könyvtárban találhatók. A 25 éves fiatal költő műve uj irányt nyi- 
tott meg, de még sem volt megjelenésekor akkora hatása, mint várni 
lehetett volna. Azonban elég volt a lelkes fiatal irónak, ha tudja, 
hogy egy Vörösmarty lelkesedésel olvassa és azonnal felismeri, hogy 
a kis mű irodalmunkban nem mindennapi, nem is rég nem látott 

hanem egészen uj jelenség. Különben erről még lesz alkalmam szó- 
lani. Most vegyük kezünkbe a művet. 

A székelyek Erdélyben éppen nem szerencsésen választott 
czimből nem gondolná az ember, hogy mi a költemény tartalma. Sok 
székely korabeli olvasó czime után mindjárt gondolhatta, hogy ez is 
valami száraz historia lesz, a minőt addig irodalmunk bőven muta- 
tott fel versekben, s a melyeknek olvasásától bizonyosan irtóztak, 
tehát a cziménél tovább nem is ment. 

A költemény három énekből áll. Az elején elmondja, mint az 
éposz-költők szokták, hogy fegyvereket és nagytettü hősöket énekel 
meg, kik a honnyos nemzet (igy nevezi mindig a hunokat), kétfelé 
szakadása után Erdélyben országot alkottak. Atilla halála után a fiai 
közt kitört testvérharcz végén csak hétezeren maradtak Irnakkal, a 
többi honnyos Atilla másik fiával, Khábával visszatért az őshaza felé. 
Ezután a muzsát kéri, hogy beszélje el, miképp mentek őseink, hogy 
nyerhették el az oltvizi kertből az aranyalmát és hogyan szereztek 
Haddur segitségével békés lakóhelyet. 

A testvérharcz után hátramaradt hunok, hős, asszony és gyer- 
mek ott vannak, hol a Maros a Tiszába szakad. A kicsiny számu 
hontalan nép vezéreitől sirva kér hazát. Ezért a  párduczos ősök ta- 
nácskozásában, némelyek az őshazába visszatérést ajánlják, de mégis 
erősb okok alapján abban állapodnak meg, hogy a Kárpátok között 
valahol egy kis békés zugot keresve, oda letelepednek. A gyülés 
végén, mig Zágon főpap lovat áldoz Haddur képe előtt és hazáért 
imádkozik, a nép feje fölött az égen fényes tűzgömb jelenik meg. 
Haddur titkait örző főpap tudtára adja e népnek, hogy e jel istentől 
van, útjok irányát mutatja. Irnak vezér kürtöt fuvat. A költő készü- 
lődés közben rövid jellemző-vonásokkal ismerteti a hun hősöket, leg- 
végire hagyván Irnakot, ki barátságos szavakat intéz némely hős tár- 
sához és vezeti népét a Vaskapui szorosan Dáczia felé, hol a Maros 
mellett táborba szállanak. Ezzel végződik az első ének. 

Mig a nép Vaskapunál pihen, a hegyek között vadászó hősök- 
nek Haddur isten pásztorképben megjelenik, s egy éjet velük tölt 
egy pásztorkunyhóban, hová a hősöket az általa támasztott zivatar 
üzi. Itt vadakat sütve regélnek. Irnak elbeszéli népe sorsát; Haddur 
megismerteti velök Erdély multját és ajánlja, hogy keritsék hatal- 
mukba az Olt mellett levő tündér-kertet. A kertben levő arany- 
alma birásától függ annak birása. A lángos oroszlán, mely az almát 
őrzi, ne rettentse vissza őket. Egyszersmind akkora bátorságot önt 
lelkökbe, hogy tüstént készek volnának útra kelni; de a pásztor ké- 

résére mégis ott maradnak, regélnek, iszszák Dáczia nedvét és sok 
hangon dalokat énekelnek, mignem mindnyájokat elnyomja az álom. 
Hajnalban a hősök a Vaskapunál lévő táborba visszatérnek. rttt 

A TII. ének az indulással kezdődik. Három napi útra a Strigy 
mellett pihennek ; aztán folytatják útjokat. A Küküllő mellett elmenve, 
a két viznek nevet adnak (kikelő — kiáradó). A Homorod mellett 
ujra nyugtatnak. Kréka, Irnak vezér édes anyja ekkor hal meg, ki- 
nek háromnapi gyászünnepet szentelnek és az erdőt, melyben a nag 
hun király nejét eltemették, emlékére Krékának, Rikának nevezik. 
További útjokban elérkeznek az Olt mellé; itt azonban a Nemere, 
mely nevét fergetegtámasztó éjszaki rémtől vette, öt napig késlelteté 
dühével a vándor népet, mig végre a tündérkert közelébe juthattak, 
A kert szépséges leánykája, Alirán, régi jóslat által igért éjszaki 
hősre vár, azért Kaimbár végső dák vezér, hiába kéri kezét; ké- 
sőre mégis kényszerüségből megigéri, hogy négy hónap mulva nejévé 
lesz. A szegény leányka búsan sétál egy este az Olt partján. Ime, 
egyszer csak drága paripákon négy éjszaki hőst pillant meg; azon- 
nal a jóslatra gondol, eléjök megy és érdekkel tudakozódik. Irnak 
megismerteti vele sorsukat és czéljukat. Alirán a tündérkertbe vezeti 
a hősöket és szelid arczához oly jól illő habozás után Irnaknak 
megvallja szerelmét. Kaimbárnak a dolgok uj fordulata sehogysem 
tetszik, Irnaknak azt izeni a hozzá küldött hirvivőtől, hogy országá- 
ban településre hely nincsen, temetőnek azonban van elég. A kérdést 
egy napig tartó szörnyü csata dönti el. Kaimbárt, mikor már hős 
serge le van verve, maga Írnák öli meg. Haddur akaratából a csata 
után ujra tűzgömb jelenik meg a levegőben, a minő útjok irányát 
elinduláskor mutatta volt és fejök felett szétpattanva eltünik. Kálnok 
tudtára adja népének, hogy e jelet is Haddur küldötte, tovább már 
nem kell barangolniok, hanem e földön letelepedhetnek. Irnak Ali- 
ránnal házasságra lép, embereit pedig, székekre osztva, letelepiti és 
székelyeknek nevezi a székbeli honnyost. 

Ime, a költeménynek tartalomismertetése. 

Miből alkotta Sz. Sándor e müvet? Gyenge mondaszálakból. 
Régi történetiróink fentartották a hagyományt és kivált a székely 
népnél ma is él, mely szerint Atilla halála után fiai harczba keve- 
redtek egymással és e miatt megdölt a nagy hun-birodalom. Ekkor 
Atilla egyik fia háromezer hunnal Erdély keleti felében telepedett 
le, kik azután székelyeknek nevezték magukat. 1) Ezeteszi a; költe- 


1) Hogy a székelyek Atilla népéből betelepült húnok utódai, az történelmi 
tény, állitják legrégibb krónikásaink, a kiknek hitelességét ezen igazság nem 

mény tartalmának lényegét, csakhogy e szerint Irnakkal nem három, 
hanem hét ezer hun maradt. Ily keveset részletező hagyományokat 
használt fel Vörösmarty is Zalán futásá-ban és ilyenekből alkotta 
legnagyobb epikus költőnk, Arany János is Buda halálát és a 
gyönyörü Toldi trilogiát. 

A hun hősök nevei, kik Irnakkal a székely honfoglalásban 
részt vesznek: Zágon, Uzon, Kálnok, Ipor (Apor), Bárdocz, Bágyon, 
Vargyas, Gyula, Béldi, Orband, Daczó, Cserey, Kászon részint három- 
székmegyei helységnevekből, részint régi székely családnevekből van- 
nak véve. Helynevek régi hősöktől és eseményektől származtatását 
általában szereti a mondaalkotás. A Romulus- és Remus-féle mon- 
dák a rómaiaknál Róma nevéből keletkeztek, Keveháza Keve ősi hős 
sirjától származik, Esküllő nevét ugy magyarázza a monda, hogy ott 
esküdt az oláh nép hűséget a honfoglaló magyaroknak. Székely te- 
hát érzékkel járt el, midőn költött nevek helyett olyan hősöket lép- 
tet fel, kiknek neve a székelyek őskorából maradhatott fenn. 

A Rika erdejéről szóló mondát is ügyesen használja fel. Igaz, 
hogy a régi hagyomány szerint Atilla király nejét, Krékát nem a 
székelyek betelepedésekor temették el a róla nevezett erdőben, ha- 
nem Atilla először Erdélyben lakott volna, s még életében halt meg 
itten neje.1) De hát Zrinyimél is Szolimánt az éposz hőse öli meg, 
pedig történelmi tény, hogy nem ugy történt; ugyde a költemény e 
feltüntetéssel óriásit nyert. Arany János nem változtat-e az Atilla- 
mondák régi formáin, midőn belőlük epikus müvet alkot? Éppen a 
mondák leghajlékonyabbak a költő kezében. Székely tehát helyesen 
járt el, midőn a Rika mondáját is felhasználja. k 

Mely uton mentek a hunok a Székelyföldre, mikép és hol te- 
lepedtek először, ugyszintén az Irnak házasságáról a hagyomány nem 
tud semmit. A hol az első település történt, a költő tündérkert- 
jét, melyet az Olt és Feketeügy ölel, ma Szépmezőnek neve- 
zik. Székely Sándor maga megirta Erdély történelmét s ha a tele- 
pülés mikéntjére nézve valahol hagyományt látott volna, bizonyo- 
san megemliti. A költemény szerkezetében tehát a helyviszonyok bi- 


hivői gyenge okokkal támadják meg, állitják Béla király névtelen jegyzője, 
Schwandtner Kerum Hung. stb. czimü kiadványa 33—34. lap; Simonis de 
Kéza chron. Hung. 61—63. lap; a bécsi képes krónika 77—78. 1. s ezek után 
a legtöbb történetirónk. 

1) Benkő József Imago nat. Siculorum 18—20. lapján Nagy Mátyásnak 
a 15. száz végén irt Notationes de origine Siculorum czimü, azután elveszett 
munkájára hivatkozva igy mondja el a régi hagyományt. 

zonyára az ő hozzáadásai, hogy a vékony hagyományszálakat egysé- 
ges művé alakithassa. 

A hunokkal először a Maros Tiszába szakadásánál találkozunk, 
innen indulnak; a Maros mellett a Vaskapui szoroson át Dáczia föl- 
dére érve, három napig pihennek ; aztán három napi utra másodszor 
a Strigy mellett, ismét három napra a Rika táján állapodnak meg, 
öt napra pedig a Nemere dühe tartóztatja fel őket. Utazásuk tehát 
nagyon is gyors. A költemény eseményeinek idejét magából a műből 
nem lehet határozottan megállapitani, de ha a többi utat a feltün- 
tetetthez viszonyitva vetünk hozzá, az egészet 25 napnál többre alig 
tehetjük. Ez pedig ha az akkori uttalan utazásra gondolunk és hozzá 
vesszük, hogy öreg, nő és gyermek együtt lépdelt, kevés idő. 

Azt tán fölösleges is volna megemliteni, hogy Haddur isten 
szerepe és a Kaimbáré szintén a költött részletek közé tartoznak. 
Ha mindezek mondákban élnek, akkor ma naiv époszunk is volna. 

A költemény egységes szerkezetébe szorosan nem tartozó ré- 
szek közül a hunok Irnak előtti történetére, az Erdély régi viszo- 
nyaira vonatkozók történelmiek, a két Küküllő nevének magyarázása 
pedig népmondai alapon történik. 

Leginkább figyelemre méltó epizód a második énekben a Ma- 
ros és Olt keletkezéséről szóló rege, melyet maga Haddur beszél el 
a hősöknek, midőn pásztor képében egy éjet velök tölt. A rege ez: 
Iszternek (Duna) volt egy szép vizi leánya, kibe Urpán, dák isten 
beleszeretett és erőszakkal megrontotta szemérmét. Hogy a leány ap- 
jának ne panaszolhassa el gyalázatát, Urpán egy sziklaüregbe zárta. 
Végre megszánván a szegény leányzót, szarvassá akarta változtatni, 
de az inkább akart kutfő lenni. Az isten ezt teljesítette. Akkor a 
leány két forrást bocsátott ki a sziklaüregből, melyek elindultak ap- 
jához. De Urpán szándékukat észrevevén, sziklákat rakott a két viz 
utjába. Ezek más vizek segitségével az akadályokat áttörték vagy 
kikerülték és Iszterhez jutva, elmondották a panaszt. Iszter több viz- 
zel szövetkezve, harczot inditott a nőcsábitó isten ellen és azt szik- 
lához paskolva megölte, leányát kiszabaditotta, s az esemény emlé- 
keül a két folyót, Maros és Olt néven meghagyta. 

.  Kőváry László Erdély régiségeiben és Orbán Balázs a Székely 
jelül leirásában közlik ezt a regét ugy, a hogy Szentgyörgyi Móricz 
a nép ajkáról leirta. E szerint a Maros és Olt Tarkő nevü tündér 
két leánya voltak; apjok nem dák isten, hanem a Feketetenger szel- 
leme és a fiuk apjokhoz igyekeznek, ketten két uton. 

Világos, hogy a két rege ugyanazon alapu, csak más-más vál- 

tozat. Székely is bizonyosan a nép ajkáról hallotta; a nála található 
változat még szebb. Hogy költeményébe fölvette, költői tapintatra 
vall: a Haddur történelmi elbeszélését vele szépen élénkiti. A dák 
istennek a regébe vonása a költő hozzáadása, hogy ez által még cso- 
dálatosabbá tegye. A nép dák istent, a minőről sohasem hallott, nem 
szőhetett regéjébe. Homerus utánzására vall e feltüntetés, kinél az 
isteneknek oly emberi szerepe van. 

A mondottakból világos, hogy irónk költeményében annyira ra- 
gaszkodott a mondai alaphoz, a mennyire csak lehetett és hogy mű- 
vének minden vonása nemzeti, felfogása romantikus. A székely nem- 
zeti multhoz való meleg ragaszkodás szülte lelkében az egész müvet. 

A kis éposz szerkezetéről és költői szerkesztéséről Homerus és 
Vergilius mellőzésével nem beszélhetünk. E mű csak irodalmunkban 
új. Az éposz törvényeit az aesthetikusok is az elöttök álló classicus 
görög és római müvekből vonták el. 

Az éposz iróknál szokásos kiindulás, a tartalom rövid előrebo- 
csátása (expositio) Székelynél annyira a Vergilius nyomán készült, 
hogy a két mű ugyanazon szavakkal kezdődik. Arma virumgue cano 
. . . . költőnknél: Fegyvereket zengek . . . . Zrinyinél pár első sor után: 
Mostan immár Marsnak hangosabb versével fegyvert s vitézt ének- 
lelé en : 
Költeménye elején Székely is a muzsát kéri, mint Homerus, 
hogy beszélje ela nagy dolgot, a mit czélba vett: Zengd-el Múza, 
mi ok készttette fel előink... A magyar élet muzsákat so- 
hasem ismert, de költőnk korában amugy használják a poéták a clas- 
sikus istenekről vett képeket, mintha azokról a hit élne lelkökben. 
Nem tetszett biz ez a magyar népnek soha. Zrinyi eposzában köze- 
lebb hozta volt a dolgot a mi felfogásunkhoz, ő a szűz anyát hivja 
segitségül, de Székely Zrinyit nem tanulta. 

Mikor a költő classicus mintára éposziráshoz fogott, nagyon 
meg lehetett akadva a természetfeletti belévitelének kérdésével. Ho- 
merus és Vergilius népök isteneit szerepeltetik ; ezeknek hatalma 
alatt állanak az események, a bonyodalom és kifejlett körülményei 
beavatkozásukkal vannak megokolva. Mit tehetett e tekintetben 6) 
magyar költő, mikor a hunok istenének még nevét sem ismerjük? 
Ugy segitett a dolgon, hogy annak az alapján, mit őseink vallásáról 
tudhatunk, istent képzelt és azt szerepelteti müvében. Haddur Szász 
Károly szerint, először ezen époszban fordul elő.) Ő küldi a honta- 


1) Szász Károly: A világirodalom nagy époszai. II. kt. 691. 1. 

lan népnek az út irányát jelelő tüzgömböt, ő ad pásztor képében a 
hazát kereső népnek utasitásokat, ő önt lelkökbe bátorságot és adja 
tudtokra ismét tüzgömbbel, hogy az igéret földén vannak, tehát ő 
az eposzban az okok oka. Tulajdonságai nincsenek feltüntetve. Csak 
annyit tudunk, hogy lakása a Kaukazuson van és a hunoknak nem- 
zeti istene. Istenét vagy isteneit minden gyermeknép ilyennek kép- 
zeli. Tehát e vonás, akár képzelték a hunok istenöket olyannak, a 
ki emberi alakban megjelenve is utasitja népét, akár nem, minden- 
esetre igaz. A Székely által felvett ősistent Vörösmarty is átvette 
Zalán futásába, a hol már nem Haddur, hanem Hadur a 
neve. Nála még ott találjuk evvel szemben Armányt, ki szüntelen a 
magyarok megrontására törekszik. Költőnknél akadályozó szellemül a 
Nemere szerepel. A Hadur név felvételének lehet is alapja, mert har- 
czias népnek, a harcz istenére van legnagyobb szüksége. De sem a 
Székely, sem Vörösmarty istene nem jöhet tekintetbe, ha magyar 
mythologiáról van szó, mivelhogy csak az-ők képzelődésének, nem 
pedig a néphitnek alkotásai. Ez az oka annak is, hogy nem annyira 
vonzók, mint a Homerus istenei, a kikről, a mit elmond a költő, 
azt a nép hitte is. Zrinyinél a keresztény isten, angyalok és ördö- 
gök szerepe az éposz gépezetében természetesebb. 

A székelyek Erdélyben czimü eposzában a szerkezet jó: 
kezdet, czélra törekvés, fejlemények, bár nagyobb bonyodalom nélkül 
és a szerencsés kifejlés mind egy "epikai alapokon nyugosznak, az 
események egy fő hős körül csoportosulnak, tehát a mű egységes 
szerkezetü s a nagy esemény szerencsés megoldásával végződik, a 
mi éposznál szintén lényeges kellék. 

Az epikus feldolgozás már több kivánni valót hagy hátra. Nin- 
csenek messzeágazó bonyodalmai, a helyzetek, személyek és esemé- 
nyek nincsenek minden oldalról kidomboritva, a mű nem szélesül 
korrajzzá. Csupán az áldozást ismerteti meg a hunok ősszokásaiból; 
a hősöket feltünteti, mint tanácskozókat, mint vadászokat, mint jó 
czimborákat bor mellett, mint vitézeket a csatatéren, de mindig Trö- 
viden. A nép 3—4 heti utazása alatt tölbször napokig letelepedve 
pihen.  Ismertethetné ilyenkor a családot, festhetne apró jellemképe- 
ket; a Kréka temetésének leirása is érdekes részlet lehetett volna ; 
de mindezeket nem találjuk. Ezen hiányokért a műnek általános 
aesthetikai értéke kevés. De mindezek nem állottak a költő hatal- 
mában, ily képeknek még alapjához sem lehetett elég ismerete a kor- 
ról, a melyből tárgyát vette. Követője Vörösmarty már több epikai 
alkotó tehetséggel bir a rajzok kiszélesítésére. 

A költeményt igaz nem mérik singgel, de mégis hasonlítsuk 
össze a mi költőnk müvét nagy mesterei müveivel terjedelemre nézve. 
A székelyek Erdélyben első éneke áll 172, a második 185 és 
a harmadik 188 sor versből, tehát az egész 549-ből. A Homeros 
Ilias-ának 24 éneke közül csak az elsőben van 610 sor, az egészben 
pedig 15 ezer; a Vergilius Aeneis-ének 12 énekében közel tizezer 
sor vers van. Mindkettő óriás a mi époszunkhoz mérten. 


Azonban ne nézzük ugy a müvet, a hogy lennie kellene, ha- 
nem tekintsük ugy, a mint van s akkor, ha csodálkozásunkat nem 
is, de szeretetünket és méltánylásunkat megérdemli ez a dióhéjba 
szoritott csinos kis éposz. A mi benne található, az mind a maga 
helyén van és erővel, jellemzően, a szemlélhetőség kellékeivel feltün- 
tetve; egymásutánja természetes és a mi az elbeszélő költemények- 
nek előtte kevés kivételével hibája, attól a Székely müve ment, t. i. 
nincs benne meg az untig-unalmas didaktikai fejtegetésmód, sehol 
szárazzá, historiai énekszerüvé nem lesz, hanem minden részén kel- 
lemes, üde elbeszélő hang cseng az olvasó fülébe és több helyt éppen 
vonzó részletei kedves képeket hagynak a lélekben. Igy a szélesség, 
az epikai részletezés hiányát talán még érdemeül tudhatjuk be, ha 
elgondoljuk, hogy szélesitni akarva, könnyen beleeshetett volna, mint 
annyi elbeszélő verselőnk a laposság és vontatottság hibájába, a mit 
pedig sem az olvasó, sem az aesthetikus nem bocsáthat meg a köl- 
tőnek. 


A székelyek Erdélyben nemcsak szerkezetében, hanem 
formájával is Homerus és Vergilius követésére mutat: hexameterben 
van irva. E vers hat lábból áll; hosszu sorai, a lengedi és lassú 
verslábak meg az ezek által alakult szabályos emelkedések és esések 
váltakozása és a harmadik láb közepén található metszet (caesura) a 
hexametert komoly, nyugodt, ünnepies előadásra különösen alkalmassá 
teszik. Az éposz éppen ilyent kiván. E versformát nálunk nagyobb 
elbeszélő műben először költőnk használja sikeresen. Előzőinél, még 
Révainál és Kazinczynál is, a classicus formák nehézkesek. 0 és 
utána Vörösmarty megmutatták, hogy költészetünk ilyen formában 
is szépen zenghet; igy a verselés történetében is lényeges fejlődés 


kezdői. 


Az egész mű 549 hexameterében versmérték kedveért való szó- 
facsarásokat, nyaktekert szórendezést, erőltetett kitételeket sehol sem 
találunk, holott előtte classicus formában verselő iróinknál az effélék 
hemzsegnek. Elkerülésökhez olyan nyelvérzék kellett, a milyen csak 

tehetségesebb költőnek lehet. Még hozzá hibás méretü sort 18 az 
egészben csak hatot találtam; az első énekben: 


Irnak hátramaradt s nyugotan letelepedni vágya. 
Tündérország keresésére véromlással . . . 
Vártanak alkalmat s letelepedni honnyot ügyeltek. 
a második énekben Atilla : 
Járom alá késztette az ostorozott napnyugotot. 
Elnyerhetni bajos, ércz-kert, lángos oroszlány . . . 
a harmadikban Alirán : 
Látá a négy hőst közeliteni s igy szólt elejekbe : 

E hatból is kettő bizonyára sajtóhiba, mert letelepedni szó 
még pár helyt jő elé letelepleni alakban; igy téve belé, itt is 
kifogástalan lesz a vers; azt csak nem hihetni, hogy kétszer köny- 
nyen elkerülje egyazon hibát és kétszer ne tudja vagy ne akarja 
vagy éppen ne vegye észre. 

Az egészben négy hexameter van, melyekben az ötödik lábon 
lengedi helyett lassú van, a mi ritkán mestereinél is eléfordul. 
Az ai, ei nehány helyen egy szótagnak van véve (eveidnek, öbleit, 
vizeinkben, hadait), a mi megengedett volt és a léend szó kétszer 
egy szótagunak. Ezekért ugyan, mint többen ráfogták, verselését in- 
correctnek nem lehet nevezni. 

De nemcsak a szabályos és szépen folyó verselés adják meg a 
költői forma külső szépségeit. A szép jelzők, hasonlatok és élénk 
apró leirások is elejétől végeig nem egy példában állanak előttünk. 
E tekintetben is, a mi Homerusnál és Vergiliusnál megvan nagyban, 
itt megtalálható kicsinyben. 

A költők apja gyönyörü nyelvében lényeges sajátság az állandó 
jelzők használása, mint: fehérölü Hera, szélesen országló 
Agamemnon, istenféle Achilles, kék sz em ü (ökörszemü) Athene, 1) 
Vergiliusnál kegyes Aeneas, szörnyü Ulixes stb. Székely kétség- 
telenül az ilyenek példájára mondja: Irnak, a népvezető hős, 
homlokban csontos Bágyon, sarkantyus Gyula, Béldi c s a- 
tátértő, sok idők nagy bajnoka Kászon, botviselő főpap 
.§ még sok ilyes. Ezeken kivül sok szépen alkalmazottt élénkitő jelző 
található, pl. a zúgó sereg égre emelte robajját, hordja 
öreg Kászon nagy dárdája hatalmát, a gyorskaru hő- 
sök készülnek sütni vad őzet, a sok halmok fia beszél, 


1 Szabó István forditása szerint, 

Párbeszédeit is rövidség és tartalmasság jellemzi. Czuczor, a ki 
szintén irt classicus formáju eposz-féle müveket, e tekintetben jóval 
mögötte áll; nála a tanácskozó hősök beszédében több a szóhalmaz, 
mint a tartalom. Székelynél párbeszédeiben a megszólitások rendesen 
egy sor hexameteren végig mennek. 


Sczythák, honszerzők, hadrontók, népeket őrzők! 
Kászon, régen erős bajnok, haza s fejedelem őrje! 


Mintha Homerustól hallanók : 


Hirnökök, istenhoz, Zeus küldnöki s emberekéi ! 
(Ilias I. 334. Szabó ford.) 


Atreus ága, dicső Menelaos, nemzetek őre! 
ME ra XML B 


Vagy Vergiliusnál: 


Oh Dardánia fénye, teukrok büszke reménye! 


(Aeneis II. 281.) 


és több más. 

Leginkább emelik nyelve szépségét hasonlatai, melyeknek egy 
része Homerus után készült ugyan, de mindenik a maga helyén szé- 
pen van alkalmazva. Közülök csak egy párt emlitek föl. 


S mi vad oroszlányként kölykért tusakodva csatázunk. 


Mikor Irnak esküszik, hogy kész lesz népeért élni vagy halni 
s felszólítja, hogy kössenek vérfrigyet: 


Mint mikor éjszak erős zivatarja csap által az erdőn, 
A tölgyek zúgnak, távolra kihallik az árzaj : 
Ugy zúgott a Nép, a hang riadozva csapongott, 


Végezvén Irnak seregéhez szólva beszédjét. 
(2 jének ) 


A Kaimbárral való csata leirásában is szép hasonlat a kö- 


vetkező : 


Igy csattog vészharcza az éjszaki fergetegeknek, 

Hogyha falombok közt egymást hasogatva csatáznak ; 

Zug a mély erdő, a tölgyek sudari sívnak, 

Nagy recsegés zúgás gyakorolva zubong az egekbe. 
(III. ének vége felé.) 

Kaimbár, mikor Irnakot megtámadja : 


Ordit érzetiben vesztének, mind vad oroszlány. 
És Irnakra rohant, vagdalt, szeldele és tört. 
Ellentáll a Hős és mint tölgy ingani nem tud. 


A terjedelmes hasonlatok alkalmazásában Vergilius is Homerust 
követte, kitől néha egész képeket át is vett. Hát Székely kitől ta- 
nult volna efféléket, ha nem mestereitől! Igaz, hogy a valódi nagy 
költőn a mások hatása, a kiket tanult s a kik lelkesitették, soha- 
sem látszik meg, hanem ők maguk alkotnak új képeket, de egy kez- 
dőnek, a kinek annyi nehézség áll útjában, kevesebb teremtőerő is 
nagy dicsőséget hoz. 

Csak nagy irodalmi fejlődés után alkothat egy irodalmi fajban 
örökszépet és eredetit még a nagy tehetségü költő is. Arany és Pe- 
tőfi, ha a mult száz évben vagy ha csak ezen száz első két tizedében 
lépnek fel, eredetiség tekintetében aligha emelkedhetnek oly magas 
fokra. Székelyünk is a maga tárgyának teljesen ura; a mit mesterei- 
től tanult, annak tudta öntudatosan hasznát venni. Ezért van, hogy 
eclassicus formában ugyan, de egészen romanticus, korához illő felfo- 
gással jelenik meg nála a székely honfoglalás. 


Legnagyobb hiánya, mint már mondottam, hogy nem szélesiti 
époszát korképpé és nincsenek terjedelmes leirásai. Azonban apró le- 
irásai között nem egy van figyelemre méltó. Álljon itt például az 
áldozás leirása. 

Érez kürt 
Harsoga szét a nagy térségen, jött az özön nép 
5 görbe karét állott. Zágon mély csendben előment, 
Hozva lovat ragyogó zablán, leütötte sűvöltő 
Bárdal, szent vérét csészéből földre leönté. 
És könyörögve borult Haddur képének elébe : 
, Haddur! Népvezető, Scezythák örzője, Hadisten ! 
Áld meg hadnagyaink, Népünknek fegyvereit áld meg, 
És vigy békében boldog hony földire lakni!" 


Vonzó leirás a pásztor-kunyhó képe, melyben a hősök tölgy- 
tönkökre leülvén vadat: sütve regélnek. E jelemet végén a pásztor 
képében velük mulató isten: ú 


borkorsót ingatva. kezében, 
Sorra adá: itták a Hősök Dáczia nedvét 

És dicsérték és áldák bőv halma gyümölcsét 
És vadakat forgatva regéltek vig örömekben. 
Sok hangon dalokat zengének tűz melegénél. 
Zúga azonban künn dörgő fergeteg árja. 

Éjfél volt és görbe karóba dölve szunyadtak. 


Ilyenek más apró leirásai is, kevés szavuak, de jellemzőek, 
élénkek. A felhozottaknál még szebb a csata-leirás, tele van hang- 
utánzó kifejezésekkel. Azonban legsikerültebbnek tartom az Alirán 
szerelme feltüntetését. Ez oly jellemző, a gyöngéd, ártatlan leánykát 
oly vonzóan festi ! 


Ámde Aliránnak keblét ellepte szerelme. 

Hallgata és bágyadt. Terjedt titkolva az égés. 
Ráfüggeszti szemét a Hősre s habza beszédben. 
Ismételte szavát s mondásait újra felejté 

És nem birva tüzét, lankadván reszkete és fort. 
Éjjel ereszkede, a völgyben hűs szelek ingtak. 
Nincs nyugalma, heves lángokban küzdve vezérlé 
TEN ZTE G ES SE öz El 


Hősei jellemét oly apróra nem dolgozza ki, mint Homerus és 
Vergilius, de apró jellemzései nem elmosódók. Mindenik férfiu né- 
peért élni-halni tudó hős; borozás közben jó vig czimborák, mai ma- 
gyar szokás szerint sok hangon énekelve tánczra kerekednek, de nem 
szilajok és féktelenek; a tanácsban oly bölcsek, mint a mily vitézek 
a harczban. Főhőse, Irnak legtöbb oldalról van jellemezve; ha meg 
kell lenni, rettenthetetlen hős, de nem keresi a harczot, éppen mint 
Vergilius kegyes Aeneasa. Mint ez népének előrelátó vezetője, tár- 
sainak barátja; azok érzik felsőbbségét, de ő nem érezteti; alapjel- 
leméhez hűen inkább szövetség által szándékozik bujdosó népét biz- 
tositani, mint karhatalommal; népének kevés száma élénk tudatában 
él. Isteni jel mutat nekik hazát, és mégis barátságos izenettel küldi 
követét a szilaj, erőszakos Kaimbárhoz; mikor pedig az durva vá- 
laszt küld, megharagszik és haragjában rettenetes, igazán Atilla fia. 
Anyját gyöngéden szereti, halálát három napig gyászoltatja az egész 
néppel. Szépen festik jellemét az öreg Kászonhoz intézett szavai, kit 
nagy hadi bárdjával forgolódni látván, barátságosan megszólítja : 
, Hejh! ha serény ifju éveidnek tartana erője és még volna veled 
tiz bajnok, szivben egyenlő, esküszöm, egy honnyot tizen megvivni 
tehetnők. A tanácskozásokban mindig szava dönt, de a más nézetét 
tiszteli és okokkal megdöntve teszi félre. 

És én ezzel a kis mű ismertetésének végére jutottam. Láttuk, 
hogy benne kicsinyben az éposznak minden kelléke megtalálható, 
még pedig csinosan alkalmazva, a tárgyválasztás, szerkezet, feldolgo- 
zás, verselés, nyelvének festései és képei mind arra mutatnak, hogy 
igaza van Toldy Ferencznek, a nagy irodalomtörténet-irónak, midőn 
rövid jellemzése végén azt mondja, hogy ez egy csodálatos su- 


gallat mű ve. 
Ha általános aesthetikai becse nem nagy is e kis műnek, ámde 


irodalmunkban, nemzeti szempontból örökbecsü jelenség. Vörösmarty. 
többször nyiltan beismerte, hogy e mű olvasása közben, ennek sike- 
reit látva fogamzott meg lelkében a gondolat, hogy classicus formáju 
nemzeti éposz irásához fogjon.1) Igy született meg a Zalán futása 
és Vörösmartynak más nagybecsü classicus formáju kisebb epikai al- 
kotásai, melyekben a Székely Sándorénak minden előnye fokozottabb 
nagyságban ragyog. E kettő hatása alatt irta Czuczor, kevesebb mű- 
becsü, de irodalmunkban szintén nem kis jelentőségü epikai művelt. 
Igaz, hogy népszerüségnek ma egyik classicai époszirónk sem örvend, 
még a csúcson álló Vörösmarty sem, mert az idegen forma bármily 
erővel és változatos szépséggel zeng is, csak nem tudta magát meg- 
kedveltetni a magyar füllel, hanem azért a költők érdeme nem kisebb. 

Mi volt Székely előtt a magyar elbeszélő költészet ? Emlitettem 
már, hogy alig van két-három becsesebb terméke, a Zrinyi époszát 
kivéve. A lelkes diáknak, mert költőnk az volt, mikor művét meg- 
irta, idegen remekeket kellett tanulmányozni, hogy művének formát 
adhasson. Az igaz, hogy népszerübb lett volna költeménye, ha ma- 
gyar formában irja, de milyen fejletlenek voltak a magyar formák! 
és milyen örökszépek és akkor divatosak a classicus formák! Más- 
képp nem járhatott el, hiszen ő is kora gyermeke volt. 

A mult száz év vége és a jelen száz év kezdete a magyar alkot- 
mány megmentésének és a magyar irodalom felvirágoztatásának ha- 
zafias mozgalmairól nevezetes. Ez utóbbiban vett részt sikerült ki- 
sérletével Székelyünk is. Ha ő nem kapja azt a csodálatos sugalla- 
tot, a Vörösmarty szép epikus művei aligha megszületnek, és ha ezen 
kor irói nem buzgólkodnak a nemzeti nyelv és irodalom ujjáterem- 
tésében, akkor későre ha eljő az Arany, Petőfi és Jókai kora! 1822. 
előtt 53—60 esztendővel még azt hitték Bécsben, hogy a magyar 
nemzet elnémetesiítése ugy fog menni, mint a karikacsapás és mun- 
kához láttak. De éppen ez ébresztette fel a nemzeti önérzetet. Igy in- 
dult meg aztán az emlitettem hazafias mozgalom. 


1) Lásd Vörösmarty életrajzában Gyulai Páltól 

Ha ma irnának egy olyan művet, mint a Székelyek Er- 
délyben, kevés figyelmet érdemelne, de mert írója azon korban irta, 
mert új irodalmi fajt honosit meg vele, mert elbeszélő költészetünk 
ősi hibáit egyszerre mind elkerülte benne, sikere nem fél, hanem egész 
siker. Nincs mű, melyen az éposz törvényeit az iskolában jobban le- 
hetne szemlélhetni, mint A székelyek Erdélyben. Azért jól 
tenné Gyulai Pál, ha az Olcsó könyvtárban kiadván, könnyen 
hozzáférhetővé tenné. 

Aranyos-rákosi Székely Sándor még e műve után is próbálko- 
zott az epika terén. It Mohácsiász czimen (négy ének, 1824.) 
megjelent tőle a Dierniász, mely két énekben Osián-féle nyelven 
prózában van irva, Rege Bécs ostroma idejéből, Mikola 
Mária honi hős rege és Hattyu Epos Hunyadyról. Azonban 
e regényes elbeszélések, valamint Az ember, a Döbrentei 
Gáborhoz irt költői levél és a Figyelőben megjelent Ó dák, me- 
lyekkel a lyrában tett kisérletet, kevés irodalmi értékkel birnak, egye- 
dül nyelvük szép, de költői szin és lendület csak itt-ott vehető ben- 
nük észre, szóval gyenge kisérletek. Ennélfogva verseivel, melyeknek 
írásával 1830. után fel is hagyott, csak egyetlen költői sikere volt. 
Ez az egy azonban örök emléket biztosit nevének a nemzeti iroda- 
lom történelmében ! 

Legvégül nem hagyhatom emlités nélkül tudományos irodalmi 
termékeit. Erdély történetei, Világtörténet Dittmár szerint, 
Az unitária vallás történetei Erdélyben, Az unitária 
vallás eredete, A húnok és avarok várairól Zsidó ré- 
giségek Erdélyben és A föld alakulásáról czimü müvei 
mindannyian mély tudományosságának és irói tehetségének szép em- 
lékei a magyar irodalomban. 

PéreRri Lasos. 

A vargyasi unitárius ekklézsia eredeti alakulásának idejét ha- 
tározottan tudni, irt adatok hiánya miatt, nem lehet; de bizvást fel- 
tehetni, s hitelesen kimondhatni, hogy az unitárizmus legelső moz- 
galmai e községben meleg rokonszenvvel találkoztak s az ős Daniel 
család vezérlete alatt, az első alakult ekklézsiák közé számitható, 
mire elég okszerü, s meggyőző körülmények, szóhagyományok s né- 
mely jegyzetek is kellő felvilágosítást szolgáltatnak. 

I. Rendes anyakönyv 1750-ik évben keletkezett ez előczim- 
zéssel : , Diarium, sive Libellus, constnens nomina Baptizatorum, Dena- 
,torum, vel Mortuorum, et Copulatorum, In Nobili Populosa, ac Ve- 
, nerabili Ecclesia Vargyasiensi unitaria, mihi Patria ab Anno 

ID0. 

, Jubilaeo, gui dedit Imicium officii mei Pastoratus Stephano Máté 
, de Vargyas." 

Vizsgálati jegyzőkönyv keletkezett 1744-ben, környéki esperes 
Menyhárt Sámuel parancsolatjából. 

Még ezek felett egy urvacsorai használatban levő ónkannán 
1606-ik év látható, mely az első vizsgálatkor leltározva van. Mind 
a régibb, mind az ujabb jegyzőkönyvekből feltünik, hogy a vargyasi 
ekklézsia ügye és érdekei a régi nemes Daniel családdal oly szoros 
összefüggésben állottak, s állanak ma is, hogy erről is némely figye- 
lemreméltó adatokat előre bocsátani szükségesnek vélem, mint a me- 
lyek ez ekklézsia történeteit befolyásolták. 

Ez a legrégibb székely főnemes család, az Udvarhely melletti 
Budvár pogány fészekből kiszállva, Erdővidéknek Vargyas és Kormos 
folyamok kies völgyeit foglalta el; az egyik ág, a három tetős halom 
alatt védve elterült Vargyast, a más ág a szomszéd szép területü 
Olasztelket szállta meg, mint főbirtokos és véduraság; — később 
csere által esett Felső Rákos község is birtokukba. Kétségkivül ezek- 
nek sikerült az itt talált pogány népeket keresztény vallásra megté- 
riteni, a reformatio terjedését is elősegiteni, s végre az unitarizmust 


a Székelyföldön meghonositani ; — mire elég bizonyitó adat, hogy a 
időnként felmerült tüzes küzdelmek, üldözések, nyomások, — s még 


a hirhedt keserü Dajka püspök vérszomjas, tüzzel-vassal pusztitó fa- 
natizmusa ellen is Vargyas és Felső-Rákos községeket, s általában 
lakósaikat védték s megtartották a tiszta unitárius vallásban; — kez- 


dettől fogva ez időig erélyes, buzgó főgondnokokat adott az unitá- 
rius anyaszentegyháznak. 

. A nagy idők alatt csak egy találtatott hivtelen elhagyó, ki 
Mária Terszia királynő uralkodása alatt, rang, és hivatali érdekekért 
az egységet megtagadá, szentháromsághoz szegődött, báróságot és 


főispánságot nyert, de fiai a bárói czimet nem fogadták el, — mind 
utódok nélkül haltak ki, — s ekkor szállt leány ágon egy igen szép 


birtokrész a Wesselényi, Bónis és Rauber családra azon ősi foglalt 
birtokból, melyből a székely törzsgyakorlat szerint, leány nem osztoz- 
hatott, hanem egy hatodrész értékkel, női hozományul elégittetett ki. 

Ez az eltért főur aztán megtámadta az unitárius ágat, sze- 
mélyt és vallást sértő, gunyoló, nyomtatott röpiratokat adott ki, — 
gazdagságával, bárói rangjával, s fényes hivatali állásával dicsekedve, 


erősködött bebizonyitani, hogy csak az ő vallása igaz; — de bizony 
ez által is — az udvarhoz tartozó nehány czigány családon kivül, 


senkit se birt se Vargyason, se Rákoson az unitárius hittől elszaki- 
tani. S még azok közül is a derék Jankó-család, vajdaságot fiuról- 


fiura viselve, megmaradott igaz hite mellett, — s ma is feltünő né- 
pes zenész és kovács tagokból fennáll — és később mostanig visz- 


szatértek a nagyszámu Raduly, Bálind, Béla s más családok is, — 
kiknek az ekklézsia temetőjében is szép hely van kijelölve. 

Hanem a bennszülött eredeti székely családok máig is megál- 
lott hiv unitáriusok. Van jegyzőkönyvbe igtatva a róm. katholiku- 
sok hathetüs instructiós idejéből László István baróthi kath. paptól 
vett deák nyelvü bizonyitvány 1783. febr. 2-ról, hogy három derék 
nő a hatheti instructiót, kemény feddésekből álló oktatást kiállották, 
s úgy tértek az unitárius hitre. 

Az a nehány család, többnyire vegyes házasok, kik ma az ev. 
ref. leányiskolát fentartják, mind házasság által települtek be e köz- 
ségbe. 

Az aranykönyvek s adakozási bejegyzések soraiban előforduló 
Daniel családi nevek: Daniel Imre és Daniel István 1667-től ,pat- 
ronus" ezimen, — 1725. Daniel Klára, idősb. Daniel Ferencz és neje 
Suki Sára, 1752. Daniel Susánna, 1753. Daniel György, neje P. Hor- 
váth Borbára, Daniel Ferencz, neje Pálfi Juliánna, 1758. Daniel Já- 
nos, neje Daniel Klára, 1759. Daniel László, — Sámuel, ifj. Daniel 
Ferencz, 1805. Daniel Lászlóné, 1755. született Daniel György fia 
Lajos, mint tábornok halt el. 1759. szül. Daniel Elek, főgondnok, ki- 
nek fia Elek főgondnok, ennek fia Gábor, mostani főgondnok, kinek 
három fia: ifjabb Daniel Gábor orsz. képviselő, Lajos, vargyasi nagy- 
birtokos és ekklézsia gondnoka, Elek, udvarhelymegyei árvaszék jegy- 
zője. — Ez elősorolt nemes hitrokonok a vargyasi ekklézsia iránti 
lelkes pártfogásban, jótéteményekben, örök időkre tett alkotásokban 
s a derék nők ma is nagybecsü és kitünő kézimunkákban kegyeletes 
emlékkel tiszteltetnek s megörökitve vannak, és lesznek jövőben 1s, 
mig az unitarizmus az emberiség hitéletében idvezitő erejével tény- 
kedik, mert az egység hite öröklétü, a legelső emberi szózat 18 
, Isten egységéről hangzott el s a legvégső 15 ,egy Igaz istent" fog 
vallani." HZLEÉNE 1. TÉS 
II. Temploma volt a helység területének keleti szélső részén, 

régi góth épület kemény kőkeritésben, a templom mellett papi és 
iskolamesteri lakházas telkek, régi kőépületek, (ma is fennállanak) 
akkor elkülönítve a községi laktelkektől, de a Danielek terjedelmes 
gazdasági helyekkel tőszomszédosok, kétségkivül azokból szakittat- 
ván ki. 

A lakósok zömétől ily távolban elkülönítés azon lehetőségre 
utal, hogy kezdetben Olasztelek és Száldobos közsegek is e templom- 
hoz tartoztak. 

E templomban folyt az isteni tisztelet jelen száz évben is. Ugy- 
látszik, hogy az unitárius vallás felvételével a község felső területén 
lakó nagytöbbségü unitárius székelyek és az alsó részen levő Daniel 
család nagy terjedelmü birtokain elhelyezett népes és gazdag urbé- 
resek közt keletkezett egyezkedés szerint az isteni tisztelet ugy ren- 
deztetett el, hogy a belső emberek hetenként kétszer: kedden reg- 
gel és pénteken este kötelesek a község felső részében, bizonyos ház- 
nál, isteni tiszteletet tartani s a három nagy ünnep másod napján a 
pap ugyanott urvacsorát kiszolgáltatni és ez a gyakorlat ma is foly, 
megcserélve, a község alsó részében, ugynevezett Altizben lakó uni- 
tariusokat illetőleg. 

Az 1744-ik évi jegyzések közt azon gyakorlatról látható : , He- 
, tedszaka kedden reggel, és pénteken estve a falu felső részire, arra 
, determinaltatott házhoz tsak imátkoztatásra mennek a pap és mes- 
,ter, és hogy alkalmatlan rut időben oda togát ne vigyenek, T. püs- 
,pök urunk Almási Mihály ur megengedte H.-Szt.-Mártoni Ferenc Ta- 
, más pap instantiájára, hanem tsak mentében is comparealhassanak." 
— Így van ma is palást nélkül a hétköznapi két órán, de az ünne- 
pek másodnapján templomi diszöltözetben s diszteritékkel. 

Az az ódon stilü templomépület megbontatott 1812-ik évben, 
mint ezt 1845—-46-ban 70—80 éves derék hallgatóim sokszor elbe- 
szélték, a falakon volt több rétü mészvakolások alatt találtattak gö- 
rögkeleti szertartást jelző, szines festett alakzatok, a müvészileg fa- 
ragott kövek s testalakok pedig a kőfal külszinére illesztve, a  po- 
gány vallásra mutattak. 

Sokszor sajnálkoztam s mondottam is: mily nagy kár, hogy 
azon darabokat megkimélő figyelem s megtartani szerető ismeret nem 
volt, hanem a mint rendre bontattak fel, mint nagy és szilárd töme- 
gek rakattak be az uj templom fundamentumába, mire mentségül 
hozák fel: ,hogy a pogány világnak még emléke is legyen föld alá 
temetve" ; ilyen volt még e százban is a vargyasi unitárius széke- 
lyek vallásos erős jelleme. 

De azt hiszem, hogy ennek a megfigyelés elmulasztásának fő- 
oka volt az a kellemetlen surlódás, mely a templom elszállítása kér- 
déséből fejlődött ki a földbirtokosok, a falu altizedében levő, nagyobb 
részint urbéresek és a nagytöbbségü székelyek közt, hogy a templom 
legyen a nép sokaságához képest a középponton; e vitás kérdés több 
évek alatt feszélyes állapotban tartván a két pártra szakadt hitköz- 
séget, végre Szolga Miklós, erélyes gondnok, bardoczszéki hires táb- 
labiró (a derék Szolga János ügyvéd apja) lelkes vezérlete alatt, a 

nagy többség — szinte nyers erő — győzött, a gondnok félelmes 
létrákon lépett fel a templom tetejére, s leszedvén nehány fedélcse- 
repet, kezdette meg a bontást; ez által a nagy sokaság tömegesen 
rohanta meg az épületet, s felbátorodva szedte le a fedélzetet, s on- 
totta a falakat. 

Ez a mostani templom épitésének előzménye, s igy szállitta- 
tott az istenitisztelet hajléka mai diszes alakjában a lakosságra nézve 
középpontra, Vargyas községe három főutczájának szabad, nyilt piaczára 
— ámbár a belső emberek tetemes rövidülésével, s anyagi veszte- 
séggel, miről alább lesz értesítés. 

Ezek után az 1814-ben megkezdett épitkezés, a közbejött ne- 
héz körülmények, terméketlenség, éhségig fokozódott szükség, s még . 
háborus idők miatt is, 1822-ig vette igénybe az ekklézsia, sőt az 
egész község erejét. A többség érdekét pártfogó szivet átérző Daniel 
család ekkor is feltünő segélyezést nyujtott, egyik két kövü jó mal- 
mát egész jövedelmével oda áldozván esztendők alatt, mikor a nagy 
szükségben a gabona ára mesés drágaságban állott. 

De azon időből még sok hiányok maradtak fenn, különösen a, 
belső felszerelésben. Az 1838-ban január 18-án volt kemény föld- 
ingás, Erdővidéken több templomokat és tornyokat, ugy ezt is meg- 
rongálta boltivezetén, (mely egészen daráskőből van alkotva) és ab- 
lakain nagy nyilt repedésekkel, s a 23 öles torony nehéz cserépfe- 
délzetén tetemes rongálással; — e romlásoknak, s belső felszerelési 
hiányoknak kijavitására az ötvenes években lehetett anyagi erővel 
rendelkezni, mikor a bolthajtás és ablak-repedések, a kőfalon esett 
hasadások teljesen kijavittattak, 1855-ben a torony 11 öles szarva- 
zatja bádogfedél alá vétetett, — az ülő székek alja bepadoltatott, s 
ajtók és ablak-üvegek megujittattak, 

1869. május 10-én déltájt a tornyot egy kemény villám érte, 
mely a pléhbádog fedelen lángolva siklott a fal párkányzatra, a kő- 
fal keleti szegletét lehorzsolva, szállt a templomra, azon is tetemes 
romlásokat ejtett a fedélcserepeken, és vasolásban; s a földre esett, 
s egy kemény lapos kövön szétoszlott, de a derék épület gyen- 
gülést nem szenvedett; — ezért egy általános kijavitás s a templom 
fedélzetének ujitása 1881-ben tétetett meg, 1883-ban pedig a Zsinat 
alkalmára minden aprólékos hiányok kiegészítése, külső és belső fe- 
jéritése, s a szép alaku orgonán tett javitás és diszités teljesen végre- 
hajtatott és ma is csaknem ujult alakjában és tisztaságában, mint az 
ekklézsiának s az egész községnek ékes disze és büszkesége áll. 

A régi lakházas telkek és épületek szintén egykoruak a tem- 
plommal; kemény kőlakházak fafedélzettel, a templomkerités mellett 
észak felől, nagy kiterjedésü és keleti széleikhez szép darab jó termő 
földeket foglalva, pap és mester használatára, a Daniel család gaz- 
dasági telkeivel, s szántóföldeivel határos, kétségkivül azokból sza- 
kasztatván ki. ; b Fé ; 

A papi telek utcza-kapujának, itteni faragott kövekből boltives 
kőlábai a negyvenes években is épen állottak, s csak most, hogy a 
papi telek három, a mesteri pedig két gazdasági laktelkekre oszlot- 

tak fel, az urbéresek szabad osztozkodása által bontatott le a régi 
építkezésnek e szilárd műemléke is. j 

A templom elszállításával, a belső emberek lakását 1s változ- 
tatni kellett, és ez nagyszerü cserével, de áldozattal is történt. 

Erre kedvező alkalmat és segédkezet szolgáltatott áldott emlékü 
Kelemen Benjamin, a Wesselényi udvar igazgatója, két urbéres telket 
ajánlván fel az új templom közelében. A hitközség ezt örömmel fo- 
gadta; de hasonló örömmel, nagyobb előnynyel fogadhatta az udvar 
is, mert a régi templom hely, két terjedelmes kőlakházas gazdasági 
épületes telkek s mellékelt jó szántóföldek, tőszomszédban jutottak 
az udvar birtokába. Itt van a fent emlitett nagy veszteség a belső 
. embereket illetőleg felmutatva, mely-ez ideig sem kárpótoltatott. 

Felköltözvén pap és mester a helység közepére, a templom kö- 
zelébe, a telkek ellen nem lehetett panaszolni; de az urbéres telke- 
ken volt silány fa-lakházak, s rozzant gazdasági épületek, szűk és 
kényelmetlen szállásul szolgáltak, lehető csekély javitgatások mellett 
1814-től 1847-ig. Ekkor készült lakhatóvá a most diszes és kényel- 
mes papi lakház, azután az emeletes iskola és tanitói lak, mely ma 
két községi tanitónak lakásául használtatik, miután a felekezeti 15- 
kola községivé alakittatott, — és a hetvenes években készíttetett az 
iskolamesteri lakház, szükséges czélszerü gazdasági épületekkel, úgy, 
hogy a papi és mesteri lakházak, s belső telkekre nézve több kivánni 
való nem lehet; de két darabocska erdői kaszálón kivül, a belső em- 
berek ma is egy talpalatnyi szántótermőföldet se használnak. 

III. Három püspöki vizsgálatról van rendes jegyzőkönyv vezetve. 
1762. junius 17-én kezdve, 22-ig folyt a vizsgálat, nagyon rövid, s 
csakis számadási jegyzeteket irván meg. 

Püspök és belső emberek sincsenek megnevezve, a rövid jegy- 
zőkönyv alá irva: 

,51g Ao diegue Supra notat. per Juras S. Gratis. consist. notar; 
Beniaminem Pálffi de Bölön." 

Azelőtti időkről számadások rendjin láthatni ilyen jegyzeteket: 
, A püspök urunk itt lévén, itt hált, s ebéden is itt volt... . ismét: 
, mikor T. püspök uram Udvarhelyszéken visitalt — s az; de se 
püspök, se mások bejegyezve s megnevezve a fennebb irt előbbi vizs- 
gálatok alkalmával. 

5 hogy Almási Mihály püspök is járt a vargyasi ekklézsiában, 
fennebb az istenitisztelelet gyakorlatáról megirt adatban látható. — 
1771-ben püspök ur lovaira tett költés feljegyezve. 

1789. április 5. és 6-án folytatott püspöki vizsgálat munkálata 
12 tömötten beirt levélre terjedő tartalmas jegyzőkönyvbe foglalva, 
mint nagybecsü emlék méltó figyelemre, s kegyeletes tiszteletre. 

Aldott emlékü Lázár István püspök műve, melyben az ekklé- 
zsiának állapota tüzetes körülirással van feltüntetve. 


Ez a derék munkaszerető püspök a vizsgálatoknak egész uji- 
tott rendszerét alkotta meg: Minden ingó és ingatlan vagyonok, bir- 
tokok, épületek kürülményes összeirása, leltározása, — erkölcsi és 
közigazgatási szabályrendeletek — egyházkebli előljáróság rendszeres 

alkotása s kötelezettsége, számadási naplók és eskü-minták, a belső 
emberek jövedelmeinek tüzetes felvétele kimutatása, s több ily hasz- 
nos és szükséges intézkedések keletkeztek, melyek most is- a vizs- 
gálatok folyamában irányadásra szolgálnak; s e nagybecsü jegy- 
zőkönyvet, a püspök nagyrészben sajátkezüleg irta. — Aláírva: 
Steph. Lázár, m.p. Joannes Bodor m. p., Visitationis Actuarius 
Dioeceseos Keresztur Prosenior. 

1851. decz. 22-én kezdve, karácson ünnep közbejöttével január 
2-án végezve tartatott, még eddig az utolsó vizsgálat püspök Szé- 
kely Sándor elnöklete alatt, jegyzője Gyöngyösi István, az előbb 
megirt minta szerint vezetve a jegyzőkönyvet, több szükséges intéz- 
kedések, ez alkalommal is létesültek, különösen egy régi kistemető 
területnek az elfoglaló szomszédoktól visszaszerzése, s tandij pótlá- 
sul az iskolamester használatára rendelése, ugy a nagy köztemetőnek 
az ekklésia jogos birtokába helyezése, használati módja és bekeritése 
s több ilyen közhasznu és érdekü tárgyak iránti szabályrendeletek 
tétettek, melyeket a környéki vizsgáló bizottság éber figyelemben tart. 

Esperesi vizsgálatokról való jegyzőkönyvek vezetése kezdődik 
1744-ben esperes Menyhárt Sámuel hathatós rendeletével, hogy szá- 
moló gondnokok bevételei és kiadásai napló szerint azon jegyző- 
könyvbe irassanak, mint ezt a gondnokok éven át sajátkezüleg ir- 
ták a kötött könyvbe s vizsgálat alkalmával ugy nézte át a bizott- 
ság s tette meg rá észrevételeit, egész a Lázár püspök  vizsgálatáig. 

Ekkor vette fel az esperesi hivatal az ekklésia harangjait, 1663. 
és 1767-belieket, ugyanekkor 1725-től fogva az urvacsorai edények, 
szövetek s más jótékonyczélu adakozások sorozatát ; — névszerint, ez 
alkalommal polgári biztos Bágyi Baco Mihály, jegyző Sárdi István. 

Azon időtől fogva következett esperesi változások szorosan 
nem tartozván az ekklésia történelmére, csak annyit jegyzek meg, hogy 
itt helyben mostanig öt pap viselte az esperesi hivatalt. 

Zsinati s egyházfőtanácsi gyülés ez ekklésiában tartatott 1806- 
ban és 1883-ban, régibb adat van a Ker. Magv. 1888. 2. füzet 91. 
l. 1693. május 31-ről. 

IV. Lélekszám: Az 1744-ik évi vizsgálószék jegyzőkönyvében 
679 van bejegyezve; 1783. — 949; 1789. — 954; 1790. — 745. 
Ezek után is még vannak bejegyzések, különböző számban, de hite- 
les és pontos összirás 1815. évről látható, mikor egyik harang elha- 
sadása miatt szorosan felvétetett a lélekszám és a szerint lett kiro- 
vás a nagy harang ujba öntésére, 30 krjával, 1019 lélek találtatott. 
(az uj harang hat mázsa hatvanhat font nehézségü.) A negyvenes, 
ötvenes években 1300-on felül, hetvenes években 1345, 1833-ban 
1395, 1887-ben 1400-on felül emelkedett, s még folytonos neveke- 
désben van gyakori áttérésekkel, és a születés többségével a haltak 
száma felett. — 1888. házi és családi összeirás szerint: 1436. 

V. Alapitványok: Hogy a régibb időkben keletkeztek-é ál- 
landó alapitványok, arról bizonyos adatok nem léteznek.. 

Az 1744-ben kezdett s fennebb emlitett vizsgálati jegyzőkönyv- 

ben, 1793. november 20-ról Szombatfalvi Miklós környéki jegyző, 
egy külön álló beigtatást tett, többféle készletek adományozásáról 
vezetett sorozatban: 

, Anno 1789 die 27 xbris Vargyasi Máté Gáspár Atyánkfia, Gya- 
,logkatonai szeres, Isten házáház valo buzgo szeretetéből adott Hfg 
, 51. dr 72. v. ötvenegy magyar forintokat, hetvenkét pénzeket oljan 
, conditioval, hogy Interessével a Szent Templom romlása épitessék, 
,és egyéb nem, — mikor nem kivántatik, — az Interesből is capi- 
,talis legyen." — Ha több hasonló alapitások voltak is, a templom- 
épitési költés felemésztette, valamint ezt is; de a népes Máté család 
kegyeletes érzésü tagok óhajtása szerint, ez a tőkepénz a negyvenes 
években visszaállittatott, — s mint állandó alap, — a közelebb vá- 
sárolt lakházas telek vételárába helyeztetett az eklézsia több tőke- 
pénzeivel együtt, hogy biztosabb jövedelem forrás legyen. 


Ezután első helyen kell emlitenünk egész vallásközönségünk 
állandó alapjára tett adakozásokat; sorrendben, mint tétettek : 

1. Az 1789-ik évi püspöki vizsgálat jegyzőkönyve XVI. rovata 
alatt, utalva a IV. rovatra, figyelemreméltó adatok állanak: — , közli 
,és megis magyarázza a Tiszt. Superintendens Praeses azon sub 6-ta 
, april A. 1785. nr. 6897 emanáltatott F. k. Resecriptumot, melynél 
, fogva az Acatoliceum Collegiumok számára valo szükséges alamis- 
, nálkodásnak vagy vulgo collectázásnak nem csak esztendőnként valo 
, gyakorlása szabadittatott fel, az azelőtti felséges tilalmozások alol, 
,hahem egyszersmind az oljatén collegiumokra nézve, az 15 kegyel- 
, mesen  megengedtetett, hogy azon collegiumok, a magok subsisten- 
, tiojára szükséges stabilis fundusnak erectioja végett reguirálhassák 
,a velek vallásban edgyező ecclesiákat, s azokban találtato privatus 
, Patronusokat. — Communicaltatott pedig ezen felséges királyi Res- 
,eriptum az ecclesiával a végre, hogy ez is magában értekeződnék 
, arról, mit szakaszthatna maga jövedelméből a kolosvári unitarium 
, Collegiumnak annualis fructussára és stabilis fundussa erectiojára, 
,és minek utánna ez iránt maga Determinatióját megtenné, aztat a 
, Curatoratus által a Generalis visitationak consensussában reportalná 
, és declarálná." 3 

Ennek következése a XVI. alatt: ,Im effectum praemotionis 
,puncto IV. habito, a? kölosvári unitarium collegium számára, pro 
,Sstabili ejusdem fundo conferalt az ekklésia effective Hflor. 70, id est 
n hetven M. forintokot. — Mlgs. Daniel Elek ur pedig H A. 10, dr. 30, 
, nemkülönben Mlgs. Daniel Ferenczné Mlgs Pálfi Juliánna ur Asszony 
vis hasonló fundusnak Kolosvárra lejendő administratioja iránt in H. 
,Hor. 30, megtette maga kegyes igéretét. — Egyszersmind pedig a 
n Vener. Feclesia declaralta az iránt való maga készségét is, hogy az 
nazon Kollegium Subsistentiájára szükséges annualis succursust is nem 
, szünik meg, etiam pro futuro, szintén a lehetőségig érezhetőképpen 
, gyakorolni. — Az Eklesia fungens Capellanussa pedig hasonló suc- 
, cursusnak . esztendőnként való administratioját figálá a maga részéről 
.Hflor. 5. dr 40 t. i. Tiszteletes ifjabb Máté István ő klme és a 

,fungens oskola mester, addig, mig ezen hivatalban maradand, ugy- 
mint Győrke Mihály ő kgylme in HA. 2. dr. 70. 

2. , Anno 1811. die 9-a Junii: Az unitarium Főconsistoriumnak 
,e folyó esztendőben Marciusnak 5-ik napján a? T. Professor atyánk- 
,fHai fizetésének a? mostani drágasághoz mérsékelt megpótlására, s a 
, Tanuló Ifjuság segedelmeztetésére, nemkülönben a Status stabilis Fun- 
, dussának gyarapitására nézve költ határozása következéséül a" Var- 
,gyasi V. Ekklésiában oblatumok és igéretek tétettek következendőleg 
, Rírt és krban. 

,Az 1. alatt feltünő, hogy helybeli pap, Máté István 10, tiz 
véka buzát megváltott 100 Száz Rftal v. s jövő évre igért 10 véka 
buzát, pro fundo stabili. — A? 131. számra ment adakozók gyüjte- 
léke 320 írt 34 kr. v. mit nyugtáznak jegyzőkönyvben és sajátke- 
züleg aláírnak Vargyason 10-ik Juni 1811. 

Körmötzi János, Vargyasi Szász Mózes, 

Consistor Biztos. Consistorialis Biztos. 

Ezzel kapcsolatban feljegyezve: Í5 véka buza: azon feltétellel, 
hogy a summa pénzből 190 rforint a jelenvaló szükségek pótlására, 
130 rforint pedig és 34 kr a stabilis fundus gyarapitására tartozik a 
15 véka buzával együtt. 

Ezen adakozási sorozat másod izben is felvétetvén, a gyüjtelék- 
ről ez a nyugta keletkezett : 

, Hogy a" vargyasi unitaria Szent eklésiában a? fenn megirt 
, végre másod izben gyült legyen készpénz 2, két rfr. és tizenöt kraj- 
, cár, mely a stabilis fundus gyarapitására tartozik, s ugyan e végre: 
, kilenc véka buza, Tiz véka törökbuza, Harmincegy és félvéka Zab, 
, arról presentibus bizonyitunk H. Sz. Pálon 3-a Juln 1811. 

Körmötzi János, Vargyasi Szász Mózes, 

Consistor Biztos. Consistor Biztos. 

Mindezeket jegyzőkönyvbe kolosvári pap vargyasi Szász Mózes 
sajátkezüleg vezette. 

3. Kolosvári tanár s később püspök Székely Miklós sajátkezü 
irása szerint: 

,Ao 1830. 25-a Julu. 

, Az unitarium Repraesentativum Consistorium Határozása által 
, kibocsáttatott Biztossághoz a Professori Fizetés Dotatiojára a" var- 
,gyasi unitaria nemes és vitézlő Sz. Ecclesia, s ennek buzgó Tagjai 
által stabilis Fundusul a? következendő adományok és igéretek té- 
tettek: Ezüst pénzbe: 

A? 126 számra menő adakozók névsorozata rendjén gyült 153 
frt és 41 kr. pp. és 30 véka gabona. A kolozsvári Templom számára 
3 véka buza. 5 I 

Bizonyitjuk: Székely Miklós, Barabás Áron, Consisto- 
rialis Biztosok ; 

Ezek után a lélekszám szerint tett rovatalokat, s az ötvenes 
években nyomasztó körülmények közt felmerült önkéntes status köl- 
csön 63 forintos kamatját az ekklésia pontos készséggel hordozta, 
teljesitette, mig ezek alól kedvezőbb körülmények felszabadították. 

VI. Az ekklésia kebelében keletkezett helybeli Alapitványok. 


Ez ekklézsia a negyvenes évek előtt állandó alapitványi tő- 
kepénzzel nem birt, s nem rendelkezett, legalább ama fennebb emli- 
tett csekély összegen kivül másról emlékezet nincs. 

Nehány szántóföldet ugyan egyesek hagyományozásából nyert s 
azokat birja és használja ma is, de az ugynevezett ,Canonica por- 
tio" birtokába-soha se juthatott; s ennek természetes oka, hogy a 
községnek minden birtokos tagja, az urbéresekkel együtt az unitárius 
hitközséghez tartozván, az ekklézsiának minden szükségeit közva- 
gyonból, némely kebli haszonbérekből, mész és erdőtisztási jövedel- 
mekből lehetett fedezni, s még az is gyakorlatban volt, hogy a birói 
hivatal változása alkalmával, a katona-birónál talált pénzkészlet az 
ekklézsia gondnokának adatott át. Ilyen jövedelemforrások fedezték 
a templomépités temérdek szükségeit, ilyenekből épült, a nyugalmas 
papilakház, s a felekezeti iskola emeletes háza. Ezek miatt a feleke- 
zeti irigység: sok kellemetlen perlekedéssel terhelte az ekklézsiát. 


De az idők és viszonyok s polgári állapotok nagy változásai ez 
ekklézsiát is alapitványok teremtésére utalták s igy kezdett a negy- 
venes években ekklézsiai és iskolai alapítványokat létesíteni. 

1. Erre első lépés volt a , perselypénz-alapitvány". 1845-ik év- 
ben lett meghatározva, hogy az urvacsorai pénzgyüjtelék évenkint 
tőkésittessék, miután a szükséges négy veder bort a mlgs Daniel ud- 
var, a kenyeret pedig a helybeli pap szolgáltatja ki; az eredmény 
1886-ban egyezer kétszáz forinton vásárolt lakházas telket állitott 
jövedelemforrásul, nehányszor még jótékony czélokra is forditott je- 
lentékeny adományt. Járultak ugyan egyesek is ez alap neveléséhez, 
különösen Egyed János szolgalegény 100, egyszáz darab ezüsthuszas 
pénzt adott az utolsó urvacsorával éltető pap kezébe, a persely-pénz- 
alaphoz. E kegyességi jövedelemforrást tovább is fenntartani és 


fejleszteni az egyházkebli előljáróság kötelezve van, mig urvacsorai 
szükséglet nem fordul elő, 


2. Más jövedelmi alap, ,a kölcsön gabona-magtár", mely 
keletkezett az 1861-ik évben, önkéntes adakozás utján gyüjtve, ha- 
tározott alapszabályokkal biztositott rendes és felelős kezelés mellett, 
legtöbb jövedelmet és segélyt mutatott fel; a templomon és papi lak- 
házon tett javitásokat, közelebb pedig az iskolamesteri diszes, ké- 
nyelmes lakház és gazdasági szilárd, uj épületek szükségleteit merő- 
ben a magtár jövedelme fedezte; ezek mellett szép mennyiséggel 
hasznos jövedelemforrásul áll. 

3. Az 1846-ik évben az ekklézsia szükségesnek látta egy se- 
. gédtanitói állomást berendezni és egy iskolai pénztárt alkotni meg- 
határozta tanitói fizetés alapjául, melyhez, mint első lelkes pártfogó 
járult mlgs Daniel Elek főgondnok, a kir. tábla elnöke 5009, ötszáz 
váltó, vagy — 200 ezüst forintos adománylevelével, melynak jövedel- 
mező hatos kamatját a méltó utódok ma is pontosan fizetik. 


t E kezdeményhez, mint a népnevelés szent ügyéhez, több 
buzgó hitrokonok, s hazafiak készséggel járultak: Vargyasi Daniel 

Imre, róm. kath. 100 p. p. frt (de ez később a család hanyatlásával, 
elenyészett), Báró Apor György Bibarcfalváról 100 pp. forinttal, mely 
összeget cancellár br. Apor Lázár ő nméltósága, nehány évi kamat- 
jával Bécsből küldött meg fia halála után. ; 

A lelkes részvét terjedt, s önként jöttek kegyes pártolók se- 
gélyadományai, melyek méltók a kegyeletes visszaemlékezésre. 

Méltóságos Vargyasi Daniel Polixena, özv. Ragálji Ábrahámné 
és Daniel Borbára, özv. Bónis Sámuelné felhatalmazott biztos tkts. 
Zatureczky István ur által 10 pp. frtot; önmaga részéről szintén 14 
pp. forintot, Vargyasi Szolga János ügyvéd 10 pp. frt, tkts. Kelemen 
Elek udvari tiszt 5 frt pp., Dulo biztos Fülei Boda Elek 21 frt 30 
kr pp., Kolozsvárról Pákei Lajos ur 14 frt, Incze Mihály 4 frtot pp. 
Vargyasi pap Gyöngyösi István és neje Csehi Ágnes 20 frtot. Var- 
gyas község a helység utczáiban, laktelkek előtt és mellett levő 
puszta kisebb-nagyobb területeket árverés utján, telkeikhez foglalás 
végett elárusitván, ehez egy évi korcsmai haszonbért csatolván 130 
Írt 40 krt pp. később az árvizkárosultak számára gyült 40 o. é. fo- 
rint is e czélra adatott négy hitrokon részéről. 

Ezek mellett Vargyas község kötelezőleg biztosított tanitói fi- 
zetés czimen évenként 40 frtot pp., mit pontosan fizet mindez ideig. 

Külsegélyezés befolyt Udvarhelyi unitárius egyházkörből 24 frt 
20 kr. Háromszékkörből 44 frt. Felsőrákosi községtől 29 frt 20 kr. 

Bardóczi Tibáld Ignácz felett tartott gyászbeszéd szétosztott 
példányaiból 15 írt 44 kr pp. A sepsi-szentgyörgyi büntető törvény- 
széktől 10 frt. Helybeli és külső egyesek adakozásából 10 frt 76 kr 
pp. gyült be. 

Ezekből alakult az a 820 frt pp. tőkepénz az ekklézsia pénz- 
tárában, melyből a fennemlitett 100 forint elenyészése után 720 frt 
ekklézsiai kezelés alatt áll, s kamatja évenként a községi "tanitók 
fizetésére használtatik fel. 

4. Ujabbkoru alapitvány 1886-ban keletkezett a derék hazafi 
gróf Széchenyi István emlékére. Kezdeményezték főispán Daniel Gá- 
bor és neje Báró Rauber Mária 100, száz forinttal o. é. melyhez több 
vidéki hazafias résztvevők önkéntes adománya és a nagy hazafi vég- 
tiszteletére, a vargyasi unitáriusok templomában az erdővidéki haza- 
fiak népes gyülekezetében Gyöngyösi István által tartott gyászbeszéd 
kiosztása által gyült 538, ötszáz harmincznyolcz forint o. é. alaptő- 
kepénz; ekklézsiai kezelés, évenkénti felsőbb vizsgálat s ellenőrzés 
mellett, vargyasi születésü, felsőbb iskolában tanuló ifjak segélyezé- 
sére van határozva és felhasználva. — 5. Kelemen-alapitvány 200 
frt iskolai czélra. 

VII. Papok és iskolamesterek. 

Az 1600-as évekről látható egy későbbi bejegyzés: hogy Almási 
Mihály püspök urunkhoz instantiával kérelmezett h.-szentmártoni Fe- 
renczi Tamás pap, s kérését megnyerte, hogy toga nélkül járhasson 
felszegi templomozásra. Azelőtti belső emberekről s azután 15 1744-ig 
semmi bizonyos adat se találtatik. 

1744. nov. 22. van feljegyezve: Pastor Georgius Kőkösi, rector 
Stephanus M.-Vargyasi. 

ü 1749. évi kzózkdlgebehe T. esperes uram feleltetett T. András 
pap felől, ugyanott: Kőkösi uram felől, mikor elsőbben feleltetett. 

1750. Mikor Kőkösi uram felől másodszor feleltetett. Hogy mi 
ügyben volt e két pap felől feleltetés, nincs nyoma megirva. ; 

1750. Mint az I. rovat mutatja pap Vargyasi Máté István, hi- 
hetőleg, az előbb emlitett rector. Ez az első derék pap, ki az anya- 
könyvet szép szabályos irással kezdette és vezette 1773. junius 20-ig, 
mikor más kézirás vékony, szálkás betükkel 1784-ig; közbe-közbe. 
látható az előbbi kerek alaku irás is, de már öregült kézre mutat. 

1758. Szentmártoni Sámuel, prónunc vargyasi mester. 

1775. Vizsgálati jegyzőkönyvben; Parochus admodum R. D. Ste- 
phanus Máté de Vargyas. Assessor ordinarius S. Grlis ac Partialis 
consist — az időben ritkaság volt. Rector Scholae H. Franciskus 
Deák. 

1783. Ecclesiae parochus R. D. Stephanus, senior Máté Vargyasi, 
gui et Archidiachonus ecclesiar hujus dioeceseos. 

Ludimagister Stephanus, Junior, Máté vargyasi, filius natu ma- 
jor dicti Rdi senioris. Ugyanez később káplán, s atyja után pap. 

1789. Püspöki vizsgálat jegyzőkönyve szerint: Lelki tanitó 
tiszt. ifju Máté István, iskolamester Györke Mihály. 

1796. Iskolamester Ferenczi Pál. 

1801. Iskolamester Jób János, innen lett pap a városfalvi ekklé- 
zsiában és ott halt meg a 40-es években. 

1811. Iskolamester Sárdi Sámuel, később árkosi, s végre to- 
roczkói pap, közkedvességü szónok. 

1812. Máté István derék pap 1784-től 1812. november végéig 
folytatott s lelkiismeretes szorgalommal kitüntetett munkás hivatalát 
s életét, házi elkeseredés miatt saját kezüleg végzi ki, folytonos bé- 
két és kölcsönös megelégedést élvezve, mig négy iskolamester válto- 
zott mellette. Gyönyörü szép irása, az anyakönyvvezetésben az utolsó 
beigtatásig, kitünően pontos és tiszta. Családi utódai: Máté István, 
volt lókodi pap, ennek fia Áron, mostan lókodi pap ; néhai Máté Elek 
bölöni birtokos, kinek fia Máté Sándor, volt vargyasi segédtanitó, s 
nemrég mint haranglábi pap halt el és harmadik fia Máté Mózes, kiben 
ez a Máté-családág kihalt, miután még két jeles papot adott, egyiket 
a kolozsvári, másikat az abrudbányai unitárius hitközségnek. De 
a vargyasi községben, mint hajdan Izraelben, 12 megkülönböztetett 
előnévvel, a Máté-család áll és népesedik, mint községnek és egyház- 
nak erőteljes zöme, minden más nevü törzs-székely családokkal ro- 
koni összeköttetésben. 1) 


1 Jegyzés: A vargyasi székely Máté-család különböztető mellékneveik : 
1. Balázs, 2. Boldisár, 3. Borica, 4. Boris, 5. Curator, 6. Gergely, 7. Kosa, 8. 
Máttyás, 9. Malom, 10. Szőcs, 11. Török, 12. Solymár és egy kiváltságos , Ne- 
mes". Mindenik terjedelmes, többszámu, önálló háznépekkel s gazdasággal. 

Ezek mellett az ekklézsiát alkotó ős családi székely nevek: Ambrus, 
Borbát, Domokos, Farkas, Gál, Hajos, Imecs, Ilkei, Márok, Miklós, Molnár, Né- 

1813. május 8-án kezdve pap Kis Mihály tordai ekklézsiából 
rendeltetve, innen Szentmihályi ekklézsiába vitetett 1826-ban, Var- 
gyason esperesi hivatalt folytatott s Szentmihályon nyug. esperesi 
rangban végezte be életét s hivatalát. 

1813. Iskolamester Lőrinczi Mihály, mint kolozsvári iskolai fő- 
nök rendeltetett Vargyasra és lelkiismeretes, jámbor, szerény termé- 
szeténél fogva 1865. ápril 13-ig békességben, közbecsülésbon foly- 
tatta s végezte hivatalát és életét. 

Két fiat nevelt, verespataki kántor, Lajost, kit a forradalomkor 
oláhok öltek meg és Eleket, ki mint árkosi mester halt el. Két le- 
ánya itt Vargyason lakik és él. L. M. feleségével, Kelemen Julánná- 
val s ennek édes anyja Kelemen Beniamin esperesnével egymás mel- 
lett a vargyasi unitáriusok temető kertjében nyugosznak. 

1826. Pap Szabó István. E papi változásnál egy figyelemre- 
méltó történelmi körülmény merült föl. Kis Mihály pap és esperes az 
egész hitközség bizalmát és ragaszkodó szeretetét birta, azért elren- 
deltetése ellen soká küzdött az egyházi kormánynyal szembe, de győ- 
zelmet nem vivhatván ki, a ravai zsinatra egy huszár, s két gyalog 
székely katona értelmes, buzgó hitrokonok személyében hármas tagu 
bizottságot menesztett, oly utasitással, bogy e változást csak ugy fo- 
gadja el, ha K. M. helyett homorod-almási pap, Szabó István rendel- 
tetik Vargyasra. Eddig a hitközség soha se választott belső embere- 
ket, hanem a Daniel-család nagyobbjai bizattak meg, hogy ismert pa- 
pok, mesterek közül a püspökkel egyetértőleg válasszanak s rendel- 
tessenek papot, mestert. 

Szabó Istvánra nagyobb csapás nem jöhetett volna. Almási szü- 
letés, szép birtok tulajdonosa, közkedveltékes szónok, átalában sze- 
retett pap; ily körülmények közt önként fejlett ki az ellenszegülés, 
mely végre is a püspöki erélynek e kimondott határozatán tört meg : 
,Aut ibis, aut migrabis! mi egyértelmü: , Méssz, vagy a papságtól 
bucsuzol." S igy lett elbusult kedélylyel vargyasi pap és e búsko- 


met, Rápoti, Sebe, Sós, Szabó, Szász, Szolga, Székely, Tóth, Toroczkói, Jakab, 
többszámu háznépekkel, önálló gazdasággal. ; 
Kihalt a hires vitéz Márczel-család, kinek hagyatékán 15 család oszta- 
kozott, a szép Márczel belső telek és kert ma is nagyobb s kisebb részletben 
öt birtokos tulajdonát képezi. Hát evet J 
Hanyatló félben vannak a derék Sebe, Szász és Hajós ivadékok szellemi, 
anyagi és szám tekintetben is. krt PI ATTT k 
A Sós és Ilkei családoknál van még szükség megkülönböztető mellék- 
nevekre. SAME A 
A volt urbéres főbb és népesebb családok: Andorko, Dimény, Fejér, 
László, Pál, Pánezél, Székely, Szente, Jakab, Sz.-Veres az osztozhatás óta min- 
denik több telkes gazdaságot alkotva. JOSÉ Ven 74 sb 
Kihalt a gazdag Taszo-ág, melynek derék értelmes tagjai, mind építész, 
kádár, s más kézi gazdasági mesterséget üztek, háznál megtanulva nemzedék- 
ől- zedékre. 5 ; £ 
je Bt törzsökös családi neveken kivül még vannak nagyobbára bételepült, 
hosszas szolgálat által honosult, kisebb számra terjedő családok is; mert a 
hosszasabb ideig kitartó jó szolgalegények e község keblében édes itthonra ta- 
láltak s a község tagjaivá kebeleztettek, birtokosokká emelkedtek. 

morság haláláig kisérte, minek sok káros következményei mutatkoz- 
tak iskolai, szellemi és anyagi tekintetben, különösön hogy családi 
viszonyaira, egyetlen leánya elkeseredett sorsára, ebből származott 
papi tekintélyére nyomasztó sérelmek, bánatok, s polgári üldöző 
közkereset is bekövetkeztek, s terhesültek, melyek miatt folytonos 
küszködés közt, előbb szeretett leányát, azután derék feleségét ve- 
szitve, ő maga is 1844 octoberben megszünt élni, s mindhárman 
egymás mellett nyugosznak. Helyettes esperesi hivatalt folytatott, mig élt. 

A megürült papi állomás betöltését illetőleg az ekklézsia ismét 
a régibb gyakorlathoz tért, -— s teljes gyülésből feliratot intézett fő- 
gondnok Daniel Elek ő méltóságához, hogy ismert papjai közül vá- 
laszszon és rendeltessen oly papot, kivel az egész ekklézsia megelé- 
gedve lehessen; még pedig oly kikötéssel, hogy karácsoni innepek 
előtt a? papi hivatal betöltessék, (felirat az ekklézsia levéltárában.) 
Főgondnok ő méltósága tordai pap Gyöngyösi Istvánt személyesen a 
papi háznál felszólitotta, —- a feliratot közölve, meghívta — s Ko- 
lozsvárra menve, püspökileg elrendeltette, azon meghagyással, hogy 
még innepek előtt beköltözködjék. 

1844. Igy lett Gyöngyösi István vargyasi pappá és december 
10-én beköszöntött papi hivatalába, beigtató biztosul felső-rákosi pap 
fehérköri esperes: Barabás Áron ur neveztetvén ki. 

Ez a derék esperes Vargyas községéből, a szomszéd filialis hely- 
ségekből, s több másfelekezetüekből is sereglett nagyszerü gyüleke- 
zet előtt a beköszöntésnek és beigtatásnak rendkivüli ünnepélyessé- 
gét tüntette fel. 

1846-ban a felekezeti iskolához a segédtanitói állomás szervez- 
tetvén, első tanitó püspöki hatóságtól rendeltetve volt Bágyoni Csép 
Tamás papjelölt, ki szilárd jelleme s erélyes fellépése folytán, akkori 
ujabb minta szerint rendezte és szervezte a fiu-iskolát, — de a be- 
következett forradalom elzaklatta hasznoson kezdett munkamezejéről. 

A leányiskolát, helybeli pap segédkezése mellett, öreg mester 
Lőrinczi Mihály vezette. 

1849. Segédtanitó. Máté Sándor négy évig szorgalmas hivséggel 
tanitván haranglábi pappá rendeltetett. 

. 1855. Tanitó: Kövendi Kovács Dénes, 1856-ban öreg Lörinczi 
Mihálylyal tett egyezés szerint, mint énekvezér és orgonista is sze- 
repelt, désfalvi pap lett. 

1860. Öreg Lőrinczi Mihály félkepe jövedelemmel nyugalomba 
lépvén, Bágyoni Boncza György rendeltetett helyébe a szentmihályi 
ekklézsiából, segédtanitóul 1864-ben Bartók Albert papjelölt, későbbi 
alsórákosi, jelenleg csekefalvi pap. 

1869. Segedtanitó: Máté János 1874-ig, mikor a felekezeti 
iskola községivé alakulván, még két évig, mint ideiglenes tanitó sze- 
repelt a községi iskolában. 

1502. Bonca György mártiusban elhalálozván, Adorján Domo- 
kos, kolozsvári segédkántor jött, s folytatta hivatalát 1888. junius 
végeig; ekkor Tordára rendeltetett el. 


GYÖNGYÖSI ISTVÁN. 


A VALLÁSOS ÉLET KÜLSŐ FORMÁI ÉS AZ EGÉSZSÉGÜGY. 1) 


, Minden nemes cselekedet, minden önzetlen gon- 
dolat, minden jóra irányuló őszinte szándék, 
valósággal az isten tiszteletéhez tartozik. — 
Clarke Freemann Jakab. 


Az ember test- és lélekből áll, s mint ilyen, külsőleg testben, 
bensőleg lélekben tisztelheti és szolgálhatja istenét. 

A benső istenitisztelet és szolgálat az egészségügygyel csak 
abban az esetben jő összeköttetésbe, ha a lélek tulfeszitett erőben, 
kificzamodott eszmékkel foglalkozik, és a rendes határon túl levő 
vallásos rajongásba megy át; a lelki erőnek ez a tulkapása veszedel- 
met is hozhat az illetőre s netán családjára, s károsan hathat a tár- 
sadalomra. 

Ámbár ama korszakokban, midőn az egyesek s mondhatni az 
egész társadalom működésének irányát a papi hatalom jelölte meg, 
meg volt engedve, sőt saját anyagi javaik gyarapitása czéljából elő- 
segittetett egyeseknek az a szándéka, hogy a társadalmi kötelezett- 
ségektől félrehuzódva, a zárdák rideg falai között éljenek a vallásos 
rajongásnak. De ez irányzat támogatása nagyon káros hatásu volt, 
mert ki tudja hány jó családapa, vagy anya veszett el bennük és a 
társadalomnak hány tevékeny tagja!!! Ezt az időszakot, melyben az 
emberi méltóságtól eltévedt eszmékkel foglalkozók száma aránytala- 
nul nagy volt, mint Olaszhonban, hol minden 2-ik gyermek papi ru- 
hában járt, méltán nevezhetjük ,az idegesek korának." 

Felvilágosodott korunkban az ilyen rajongók száma, hála az 
égnek, mind kevesbedik. mert mind nagyobb tért hódit az emberi 
méltóságnak megfelelő józan nézet, hogy nem azok a vallásos em- 
berek, s nem azok keresik az isten országát, kik reggeltől estig, tét- 
lenségükben mellüket verve, emlegetik a teremtő nevét, hanem azok, 
kik munkás életükkel családjuknak, a társadalomnak javára élnek. 
És ha találkoznak mégis ilyen egyének, mindenki könnyen. felfog- 
hatja, hogy az egészségügy hivatásából kifolyólag úgy egyéni, mint 
családi, társadalmi és culturalis szempontokból is ezekkel szemben 
zárvonalt húzni kénytelen. A 

Egészen más viszonyban áll az egészségügy a vallásos élet külső 
formáinak nyilvánulásaival, mert ezekkel szoros kapcsolatban van a 
szerint, mint a szertartások az erre kijelölt személyek, egyházi szol- 
gák, papok és kántorok s a közönség által teljesittetnek az e czélra 


1) Felolvastatott a Dávid F.-egylet székely-kereszturi fiókkörében, 

kijelölt helyen, templomban, temetőben és a szokásos szertartások 
megtartására megjelölt időben, a különböző felekezetek eljárása szerint. 

Mayr szerint a hitfelekezetesség az egyénnek ama tulajdonsá- 
gai közé tartozik melyek nem a természet rendjében, hanem a tár- 
sadalmi életben gyökeredznek, s igy a vallás-élet külső formáit min- 
den egyes felekezetnél külön tárgyalni fölösleges, értekezésem keretén 
kivül esnék, s. ezért a különböző szertartásokat csak általánosságban 
fogom megemliteni abból a czélból, hogy azoknak az egészségügyre 
netalán káros hatásait megismertessem. 

Felolvasásomban tehát tárgyalni fogom a.vallásos élet azon 
külső formáit, melyek az egészségügygyel kapcsolatban vannak és 
pedig az emberi életkorok különböző időszakában nyilvánuló tény- 
kedések sorrendje szerint. Mielőtt azonban ezt tenném, az egyházi 
személyekre vonatkozó körülményekről kell szólanom. 

Nem lesz fölösleges és érdektelen felemlíteni a statisztika amaz 
adatát, mely 5-ik helyre teszi az egyházi szolgák halálozását és 53 
életévet jelöl ki számukra, mint maximumot, holott az emberi élet- 
kor netovábbját kellene elérniök, mert hiszen ők az Istennek szolgái. 
Ez az adat világosan meggyőzhet mindenkit arról, hogy a külső 
szertartások nem járnak egészségügyi hátrányok nélkül, melyeknek 
elkerülése pedig érdekükben áll. Ebből, valamint a magasabb cultura 
szempontjából kiindulva, örömmel kell fogadnunk a Nagyméltóságu 
m. kir. vallás- és közoktatási minister urnak 1882-ik év november 
6-án 1704 sz. a kiadott azt az üdvös rendeletét, mely szerint az 
egészségtan tanitása a papnöveldékben és képezdékben elrendeltetett, 
mely rendelet által lehetővé vált, hogy a leendő papok és kántorok 
kellő tájékozást nyerjenek arra nézve, hogy a vallásos élet külső for- 
mái megtartása mellett, úgy saját magukra, mint a hivőkre nézve 
káros körülményeket kikerülhessék és elhárithassák. Ennek a rende- 
letnek — önként értetődik — az lesz a hatása, hogy nemcsak saját 
életkoruk, hanem hiveikének átlagát is magasabbra viszik. 

A vallásos szertartások körüli egészségtani óvatosság nemcsak 
a felnőtt korban és nemcsak az egyházi szolgákra nézve szükséges, 
, hanem mindjárt a születést követő keresztelésnél kezdve, egész éle- 
tünken át követendő vallásos eljárásoknál. 

Vegyük először, mint a legelső vallásos szertartást, a keresz- 
telést, melyet saját akaratunkon kivül hajtanak rajtunk végre életünk 
kezdetén. Keresztelés végett az ujszülöttet a különböző egyházi szo- 
kások szerint, eltérőleg ugyan, de legtöbb helyen alig 1—2 hetüs 
korában a szülői háztól rendesen távollevő templomba, papi lakba, 
vagy a mi még veszélyesebb, olyan helyeken, hol pap nincsen, a 
2-ik vagy 8-ik faluba viszik. — Már magában az az eljárás, 
hogy az alig megszületett 1—2 hetüs csecsemőt, ki a szülői ház 
légkörénél mást nem élvezett és a legnagyobb óvatossággal őriztetett 
meg minden légváltozástól, most egyszerre huzamosabb időn át ki- 
tenni az idegen s különösen télen a hüvös levegőnek, bizony veszély- 
lyel járhat; s ha ez a veszély rögtön nem is jelentkezik, de csirája 
lehet a később bekövetkező egészségi hátrányoknak. Valamint a friss 

tavaszi rügy, ha a kertész által a polyákból kitakartatva, dér, vagy 
hideg szelek által érintve, elpusztul, vagy legalább fejlődésben meg- 
akadályoztatik: épp igy az ujszülött is, a reá nézve szokatlan lég- 
körben, egészségében megtámadtatik, a minek közvetlen, vagy köz- 
vetett hatása csak ritka esetben marad el. Ennek illustrálására szol- 
gáljon a Székely-Kerxesztur városában 1888-ik évben előfordult halá- 
lozási statistika, mely következő: meghalt összesen 91 egyén. A 91 
közül 32 egy éven alóli gyermek s ezekből 11 hat héten aluli. Nem 
azt akarom azonban mondani, hogy é halálozások oka a keresztelés- 
nél követett eljárás, Isten mentsen. Én csak be akartam bizonyitani 
ezekkel az adatokkal, hogy az emberi élet az egy éven s különösen 
a hat héten alóli időben, mily óvatosságot és gondozást igényel; s 
éppen azért bármily szent, bármily mélyen gyökeredzett szokás le- 
gyen is a keresztelés, ennek végrehajtásánál a főtekintetet az egész- 
ségi követelményekre forditjuk s az egyháznak is nem áll-e érdeké- 
ben az egyénnek életét gondozni, mint akár az államnak? Éppen 
azért a keresztelési szertartást igyekezzünk oda módositani, hogy az 
hátránynyal ne járjon. 

A modern egészségtan lehetőnek tartja kivánalmai érvényesité- 
sét oly formán, hogy minden bábánál egy hivatalos bejelentő nyom- 
tatványon az ujszülütt neme, neve, vallása mellett a születés napja 
és órája, 24 óra eltelte alatt bejelentendő a községi előljáróságnak és 
pedig szigoru büntetés terhe alatt, a mint az az elhaltakkal történik 
a halottkémek által. Az előljáróság hivatalból tartoznék a vallás sze- 
rint az illető papot azonnal az uj egyházi polgár létezéséről értesi- 
teni és a pap 6 hét lefolyása alatt tartoznék az ujszülöttet a háznál 
megkeresztelni és anyakönyvébe bevezetni. Ez az eljárás Angol- és 
Francziaországban már életbe is van léptetve. 

Ennek az intézkedésnek sok előnye van: 1-ször a statisztikára, 
mert az előljáróságnak azt pontosan kellene vezetni, mivel a papi 
hivatalok által is ellenőriztetnék. 2-szor a katonai ügyekre nézve, 
mert ezáltal azok pontosabb és gyorsabb elintézést nyernének és a 
papi hivatal sok munkától lenne megkimélve és esetleges kimaradá- 
sok alkalmával a felelősség őket nem terhelné. 3-szor az illető uj- 
szülött egészségügye szempontjából, mert meghurczolásnak, szekér- 
rázásnak és hülésnek nem lenne kitéve. 4-szer üdvös lenne a vallá- 
sos életre nézve is, mert a háznál való keresztelésből a szülők, ro- 
konok és a jó szomszédok minden bizonynyal vallásos érzelmeket 
meritenének, mélyeknek hatása a megfelelő hangulatból kifolyólag 
mindenesetre maradandó lenne. [ Hi 

Hogy ezt az eljárást minálunk is idő multán követni fogják, 
mutatja az a körülmény, hogy a vagyonosabbaknál a keresztelési 
szertartás már régóta saját házuknál történik, végre hogy ezen Jó- 
téteményben minden megterheltetés nélkül a szegényebb sorsuak , is 
részésüljenek, úgy humanus, mint egészségügyi ÉS nemzetgazdasági 
szempontból is kivánatos. fait 

Ez a módosulása a keresztelési szertartásnak, hogy idővel ok- 
vetlenül bekövetkezik, arra nézve a különböző népek és felekezetek- 

nél divó szertartások történelmi fejlődéséből is merithetünk bizony- 
ságot. 

Tertullián egyházi iró emlit föl egy időt, midőn az ujszülöttek- 
nek tej és méz nyujtatott vizkeresztelés mellett, jelképéül annak, 
hogy a kisded tejjel és mézzel folyó földnek örököse. 

De mivel e szokásos eljárásban többféle betegség okát vélték 
látni, ezért az 5-ik száz évben már a keresztelésnek más formájával 
találkozunk ; ekkor már általánossá lett a husvéti és pünkösti ke- 
resztelés, mely urvacsora-osztással is egybeköttetett. De mert e tö- 
meges és sok idővel járó szertartás is egészségügyi hátrányokkal járt, 
ugyane száz év vége felé már a mindennapi keresztelés jött szokásba 
és pedig a keresztelés tiszta vizzel a templomban hajtatott végre. 

Volt idő még, midőn a catechumenok, vagyis a hittanulók viz 
alá meritéssel kereszteltettek, mint az jelenleg a nazarenusok és ana- 
baptistáknál van szokásban; azonban, mind a mellett is, hogy ez 
nagykorban: történt, ennek is sok hátrányos következményét észlel- 
ték, mit bizonyit az a tény, hogy az 1494. a nyitrai, 1515. a vesz- 
prémi, 1560-ik évben a nagyszombati zsinatokon e szokás el lett 
törölve és a mostan is szokásos keresztelési formák hagyattak meg. 


A templomban való keresztelésnek egészségügyi hátrányait az 
egyházi egyének is belátták, mit bizonyit az, hogy az 1860-ban Esz- 
tergomban tartott IV. synodus megengedi, hogy a keresztelés magán- 
házban is történhessék gyöngélkedő gyermekeknél, de ekkor még 
csakis orvosi bizonyítvány alapján. 

E történelmi adatok eléggé tanuskodnak a mellett, a mit fen- 
tebb egészségügyi szempontból felemlitettem. 

: Keresztelés után az ujszülött, az életkor előhaladásával, mint 

gyermekpolgár kezd szerepelni a vallásos társadalomban, a kinek ok- 
vetlenül nevelésre van szüksége. Mondhatni, hogy a mai kor az is- 
meretek szaporitására és terjesztésére törekszik tulnyomóan, s e mel- 
lett a vallásos érzület, a kedély képzése mind inkább, inkább hát- 
térbe szorul; ez korunknak igazán elszomoritó tüneménye. Hogy 
állításom való, mindenki meggyőződhetik arról, ha amaz ismereteket 
vizsgálja, melyeket a lét fentartására és biztosítására gyüjtenünk kell. 
Valóban óriási az a tömeg, melylyel ebből a szempontból meg kell 
birkóznunk, s ebben a birkózásban minket segit a család, az iskola 
és a társadalom; de a kedélyre ható tényezők közül, ha keressük is 
alig akadunk valami valóra, s elmondhatjuk, hogy ezén a téren csu- 
pán a vallás-erkölcsiség az, a mi tiszta forrás, a többi mind mondva- 
csinált, mesterkélt dolog. 

A mai nevelési rendszer tehát — mint Zechner Károly tudor a 
kedély neveléséről szóló művében mondja — egészen a kedély rová- 
sára neveli az értelmet. 

Pedig a létért való küzdelmünkben á kedélynek fejlettsége és 
edzettsége fölényben van szerintem az értelmi képzetek fölött. A ke- 
dély fejlettségének és edzettségének hiánya dönti ki a társadalomból 
az erkölcsiség oly sok sebesültjét és halottját. Ennek hiánya okozója 
a korunkban mind nagyobb számarányokban mutatkozó elmebetegsé- 

geknek és öngyilkosságoknak, melyekről nemcsak lapok, de könyvek 
is irattak. 

Szerencsétlen halállal kimult trónörökösünk egy nyilatkozatában 
szépen ad kifejezést állitásomnak, mikor igy szól: , Gyermek korom- 
ban igen sokat tanultam s nagyon keveset játszottam, félek, hogy ez 
a körülmény megbosszulja magát" ; s ime, ez a nyilatkozata, milliók 
bánatára, szomoru ténynyé is vált. 

Emberi gyarlóságok, botlások minden időben fordultak elő, s 
azok a különböző időszakokban, különböző szempontok szerint itél- 
tettek meg, de hogy korunkban az egyén saját magának ellensége, 
saját maga életére tör, ez elszomoritó és tisztán a vallásos hit apa- 
dásának, a kedély neveléshiányának róható fel. A humanus intézmé- 
nyek napjainkban folyton szaporodnak, s ez a körülmény mutatja, 
hogy a vallás parancsai az emberhez méltóan, tettekben nyilvánulnak, 
s a mily örvendetes jelenség ez, épp oly elszomoritó az, hogy az 
egyén saját életének becsét nem birja felfogni és méltányolni. Bizony 
mondom, ha az egyének elég erkölcsi bátorsággal birnának és saját 
életük becsét eléggé felfogni tudnák, s a létért folyó küzdelem min- 
den kis göröngyében nem látnának áthághatatlan akadályokat s a 
küzdelemben saját kedélyük világánál a siker erős hitében vennének 
részt: humanus intézményeink tőkéjüket akkor nem az elesettek 
gyámolitására, hanem a küzdők segélyezésére kellene hogy forditsák ; 
ez pedig, azt hiszem, sokkal magasztosabb és sokkal gyönyörübb 
munka lenne. j 

Legyen tehát jelszavunk: a kedély nevelése mindenek felett ; 
erre pedig egyik leghatalmasabb eszköz a vallás-erkölcsös élet gyá- 
molitása. 

A vallásos élet külső kifejezést nyer különösen a templomok- 
ban való megjelenéssel és valóban szép: egy nagy közönséget egy 
érzelem által áthatva látni egy tömegben. De éppen ezért, mert szép, 
mert magasztos, nevelésünket ugy kell irányozni, hogy azon szép iránti 
fogékonyság már a gyermekkorban kifejlődjék. 

A vallásos nevelés egyik ága a templombajárás, azonban soha 
ne legyen kényszeritett, mert a kényszerités által nem a templom 
iránti ragaszkodás, hanem a templom iránti gyülölet csiráját hinthet- 
jük el; éppen ezért nem is oszthatom azt a nézetet, hogy a gyer- 
mekeket úgy kellene kényszeriteni a templomba járásra, mint az 18- 
kolába járásra. Mert nézzük az egészségügyi következményeket, gyenge 
ruházatban óráig tartó isteni tiszteletet, különösen téli időszakokban, 
végig hallgatni, még felnőtt emberre nézve is veszélyes lehet, ki pe- 
dig érdeklődéssel csüng a vallásos tényen és el tud felejtkezni a 
külső kellemetlen körülményekről; mennyivel veszélyesebh lehet ez a 
kis gyerekre, a kit a büntetéstől való félelem vitt a templomba és 
a ki folytonosan érzi a külső körülmények kedvezőtlen hatását. 

Nem kivánom én a gyermekeket egészen a nagyok templomo- 
zásától elvonni, menjenek ők el oda is, de alkalmas időben. Különö- 
sen a téli időszakban a gyermekek templomba ne járjanak, hanem 
rendeztessék számukra koronként fütött, tágas teremben, iskolában 

ily 

isteni tisztelet, az ugynevezett exercitium, hogy ez által az együttes 
imádkozás magasztossága lelkeikben gyökeret verjen, a mint az br. 
Eötvös minisztersége alatt tervben volt s némely középiskolákban 
mai napig is gyakorlatban van. 

A gyermekkorban átélt heves kedélymozgalmak emlékünkből 
eltörülhetetlenek, azért a kényszer helytelen és kárhoztatható a 
gyermekre nézve, mert a kényszer-eszközök mindig emlékünkke jut- 
nak felnőtt korunkban is. A gyermekkorból hozott vallásos hangu- 
latot semmi tudomány megszerzése ki nem küszöböli, de a harag, a 
bosszú a legnemesebb szándékot is megölheti. ; : 

Ha az olvasás- és irással már megismerkedett a gyermek, oly 
vallásos könyvek adassanak olvasmányul kezébe, melyek az igaz, szép 
és nemes iránti fogékonyságot a vallásos élettel összhangba hozva, 
az ő értelmét tudják foglalkoztatni s melyek érzelmi képzettségével 
egy fokon állanak; igazán háládatos munkának tartanám, ha valaki 
a biblia tartalmát a gyermeki fejlettség szerint 3, vagy 4 könyvecs- 
kébe olvasmányok alakjába foglalná, igy e munkáknak olvasása által 
a biblia megismerése iránti vágy folytonosan fokoztatnék és a fel- 
nőtt korban valóban mindennapi szellemi táplálékká válnék a biblia 
olvasása. De legyen az a könyv ugy kiállítva, hogy az egészségügyi 
követelményeknek megfeleljen, különösen ne legyen nagyterjedelmü, 
hogy súlyánál fogva akadályozza a vele való foglalkozást; jó nagy, 
testes betükkel legyen nyomtatva, hogy a szem, olvasás közben, ki 
ne fáradjon, meg ne erőltessék, mert a szem tulságos megerőltetése 
is befolyással van a kedélyhangulatra. 

A gyermekkori vallásos élet legszebb külső formái közé tarto- 
zik a confirmatio, melyet templomban szoktak ugyan véghez vinni, 
de alkalmas időben, kellemes modorban és igazán lélekemelő hangu- 
latban, s éppen ezért egészségügyi szempontból nem is eshetnék ki- 
fogás alá, ha csak nem vesszük tekintetbe azt a körülményt, hogy 
ez alkalommal különösen a leány-gyermekeket a ruházattal a gondat- 
lan anyák igen kellemetlen helyzetbe hozzák. 

A confirmatio után az egyén már mint nagykoru lépik be, lelke 
érzelmeinek kifejezést adni, az arra a czélra megjelölt helyre, a tem- 
plomba. A templom a latin ,templum"-ból, mi bekeritett helyet 
jelent, veszi eredetét és a körülmények szerint 3 féle elnevezése van, 
u. m. Bazilika, mi királyi nagyépületet jelent; dom az ónémet, , tom" 
vagy ,tuom"-ból, mi nagyon magasztost. vagy a latin domusból mi 
házat, , Istenházat" jelent, származik; és a közhasználatban levő 
templom elnevezés. Basilika a nagy papi méltóságot viselők székhe- 
lyén, tiszteletbeli vagy cathedrális méltóságok székhelyén dom, és az 
alsóbb egyházi hivatalok székhelyén templom van. 

A régi keresztény világban, az üldöztetések miatt nem épültek 
templomok, hanem catakombákban, földalatti helyiségekben, melyek- 
nek maradványai Rómában. Nápolyban, Párizsban és Oyracusában ma 
is láthatók, — tartattak az isteni-tiszteletek, 

4 mbár az Istent, mint mindenütt jelenlevő és mindent tudó 
lényt mindenütt tisztelhetjük, mégis már az ószövetségben találko- 

zunk az isten házával; ámbár az ős időkben az áldozatok az istennek 
a szabadban mutattattak be, mégis e czélra kijelölt helyek már ak- 
kor voltak. Ábrahám a Móriah hegyre ment föl, Dávid a Sion he- 
gyén állitott fel szent sátrat, Salamon király a Dávidtól neki hagyott 
kincsekből a Libanon hegyéről hozott cedrus fákból épittette 7 év 
alatt a jeruzsálemi templomot. 

Ezekből láthatjuk, hogy hajdan óta mindig nagy volt az Isten 
háza iránt a kegyelet, mely kegyeletről tanuskodik az is, hogy a 
templomot külsőleg is a legszebb formában, a különböző időszakok- 
ban különböző stylban épitették, s mindent elkövettek arra nézve, 
hogy azok az épitészet remekei legyenek. 

A templom már külsejénél fogva kitünik a többi épületek kö- 
zül. s rendeltetésének magasztosságát külsejében is főkép tornyával 
mutatja. A templom nagysága, magassága azt bizonyitja, hogy az 
egészségügyi követelmények szem előtt voltak tartva minden időben; 
azokat egészséges és tiszta talajon oly helyekre igyekeztek épiteni, 
hol könnyen hozzájuk lehet jutni. Az épitkezésnél a régiek által a 
közbiztonsági szempont nem volt kellőleg méltatva, mert ritkán ta- 
lálunk oly templomot, hol a nagyságnak megfelelő számu ajtók len- 
nének, s olyat éppen nem, hol az ajtók a be- és kijárásra czélsze- 
rüen nyilnának a nélkül, hogy léghuzam ne keletkeznék. 

A kellő és czélszerü világításra, mi egészségügyi szempontból 
nagyon fontos, szintén nem voltak elég tekintettel, mert némely he- 
lyeken a napsugarak egyenes behatása következtében igen nagy, más 
helyeken igen kis mértékben bocsáttatik be a világosság. Legczélsze- 
-rübb lenne itt is. mint minden középületnél az ablakok térfogatát 
úgy állapítani meg, hogy azok az alapterület !/2-át vagy ?/12-ét te- 
gyék. A szellőztetésről szintén nem gondoskodtak eléggé, a mi pedig 
a legfontosabb egészségügyi tényezőkhez tartozik minden középület- 
nél; nem intézkedtek továbbá az időszakokhoz és éghajlatokhoz való 
alkalmazkodhatásról, mert a füthetés mindenütt figyelmen kivül van 
hagyva, pedig a füthetőség, melyet különböző módon lehet elérni, 
lényeges dolog, a mi Angolország, Belgium, Holland stb. legtöbb tem- 
plomában megvan s ujabban ezt a szempontot mindenütt tekintetbe 
veszik, pl. nálunk a segesvári ujonnan épült ref. templomban 15. 

A belső felszerelésre nézve lényeges kivánalma az egészségügy- 
nek, hogy a padok kényelmesek legyenek, azokba beülni és belőlük 
kimenni czélszerüen, t. i. a bennülők háborgattatása nélkül lehessen, 
a mint az pl. szinházakban divatos. Olaszhonban e követelménynek 
akként igyekeznek megfelelni, hogy a padokat nélkülözik s helyettük 
székeket használnak. A padok czélszerüsége abban is fog nyilvánulni, 
hogy a hallgatók a szertartást figyelmesebben tudják végighallgatni, 
mert az alkalmatlan ülés miatt testileg nem fáradnak ki. ; 

Magától értetik, hogy a templomban való megjelenéskor ruhá- 
zatunkban nagyon alkalmazkodók legyünk, mert a hüvös helyen hu- 
zamosabb tartózkodás legkönnyebben idézhet elő különféle betegsé- 
geket, u. m. izületi csúzt, légzési és emésztési szervekben hurutokat 
és gyuladásokat s különösen azoknál, a kikben a hajlam már meg- 

van. Nem hagyhatom különösen megemlités nélkül a katholikusoknál 
lévő azt a rosz szokást, hogy hideg köven huzamosabb ideig térde- 
pelve, végzik imáikat; ennek következményei, különösen azoknál, a 
kik nem annyira belső szükségből, mint inkább fitogtatásból huza- 
mosabb ideig teszik, ritkán maradt káros következmények nélkül. 
Általános tapasztalat, hogy a vallásos élet külső követelményeinek 
is leginkább az öregek, az élet őszén levők igyekeznek megfelelni, 
ha a statistikát vizsgáljuk, arról győződünk meg, hogy oly helyeken, 
hol az emberek vallásossága kifogás alá nem esik, a templom leg- 
gyakoribb látogatói, az öregek között nagyobb a halandóság ott, hol 
fütetlen templomokban végzik az istenitiszteleteket, mint ott, hol a 
templomok fütve vannak. 


A templomozás nálunk szokásban levő idejének kitüzése, a 
mennyiben a délelőtti és a kora délutáni időben történik, kifogás 
alá nem esik; de az ugynevezett reggeli templomozások . (Roraték) 
már nem helyeselhetők, nem különösen azért, mert a legalkalmatla- 
nabb időszakban, télen szoktak történni. A meleg szobából korán 
reggel való távozás, mikor a test az éjszakai nyugalomban szerzett 
nagyobb foku hőmérsékét még nem vesztette el. a legnagyobb veszé- 
lyeket vonhatja maga után még az esetben is, ha a szabadban: való 
tartózkodás csak nehány perczig tart, de tudvalevőleg ezen reggeli 
templomozások a hüvös templomi légkörben egy félóránál is tovább 
tartatnak, s éppen azért az egészségügyi rendellenességek még na- 
gyobb mértékben nyilvánulhatnak. 


A vallásos szertartások közül végül a temetésről kell megem- 
lékeznem. 


A temetési szertartás mai alakjában, midőn t. i. a házhoz egy- 
begyülnek, rokonok, ismerősök és tisztelők, azon esetben válik ve- 
szélyessé, ha a halálesetet ragály, vagy fertőző betegség idézte elő, 
vagy pedig a hulla rohadásba ment át, pl. nagy melegben, nyáron. 
Ilyenkor szakitanunk kell azzal a társadalmi szokással, hogy t. i. mi- 
nél számosabban jelenjünk meg a haláleset szinhelyén, mert saját 
KESZEG életét is mindig veszélyeztetjük a ragály elhurczolása 
által. 

Az ős keresztények halottaikat temetés előtt a templomba 
szokták vinni, hol az egyházi utolsó  tisztességtétel végeztetett; e 
szokást már a IV-ik százban betiltották és a háztól egyenesen a te- 
metőbe szállították halottaikat; s mindemellett még napjainkban is 
sok helyen szokásban van a holttesteknek templomba vitele, e szo- 
kás ellen pedig a felvilágosodott egyéneknek határozottan állást kell 
foglalniok, valamint az ellen is, hogy a halottakat házok mellett levő 
kertekbe helyezzék öröknyugalomra. Már az 1812. évi november 24-én 
29.304 sz. a. a helytartótanács is megtiltotta e helytelen és rosz szo- 
kást s a temetkezést bekeritett helyekre rendelte el. 

Addig ls, mig a régi görögök és rómaiaknál szokásban levő 
hullaégetés törvényhozásilag lenne elrendelve, égető szükségnek tar- 
tom minden nagyobb községben temetkezési intézetek felállítását, 

hullaházak berendezését, hová a halott a halál hivatalos constatálása 
után azonnal elszállíttassék és onnan rövid szertartással eltemettessék. 

Még a temetési szertartásoknál szokásban levő torozásokról is, 
mint szintén veszélyesekről és illetlenekről, szükségesnek tartom 
szólani. 

Az ős időkben a halál-eseteknél végzett isteni tiszteletek alkal- 
mával különféle ajándékokkal szoktak az egyházi szertartást végzők- 
nek kedveskedni, ez ajándékok egy része a szegényebb sorsu halot- 
tak temetési költségeinek fedezésére, más része pedig a temetkezés- 
nél különféle szolgálatot tevő alsóbb rendü egyházi személyek, az 
ugynevezett clerus megvendégelésére fordittattak, kik aztán ez aján- 
dékokat együttesen, ájtatos könyörgés mellett, szokták elkölteni. E 
szokásból származott, a mint látszik, a vallásos társadalom támoga- 
tása mellett, a ma is szokásban levő torozás. (Nálunk, magyaroknál, 
nemzeti — az igaz, hogy Ázsiából hozott, tehát igy ázsiai eredetre 
valló — szokás volt.) Disztelenebb szokást pedig alig lehet képzelni, 
mint midőn a halottas háznál a temetési gyászünnepélyt, a lakmáro- 
zás által előidézett, zajos vigalom váltja fel, a mely nemcsak diszte- 
lenségéért üldözendő, hanem azért is, mert a hulla által megfertőzött 
légkörben való vig lakmározás következtében az emberi szervezet 
nagyobb mértékben veszi fel a fertőző anyagokat, mint rendes álla- 
. potban. A temetkezési egyletek felállításával a torozások a társa- 
dalmi szokásokból könnyen kiszorithatók, a mint az a nagyobb vá- 
rosokban már eléggé tapasztaltatott. 

Azt hiszem, sikerült kimutatnom azokat a hátrányokat, me- 
lyekkel a vallásos élet külső formáinak való hódolás jár, ha az nem 
történik kellő óvatossággal. Ne méltóztassanak azonban az előadot- 
takat ugy fogni fel, mintha én a mostani szokások felett egészben 
pálczát akarnék törni, vagy önöket szertartásokhoz való ragaszkodás- 
tól el akarnám idegeniteni. Nem, csak arra akartam rámutatni, hogy 
a kellő óvatosság már a halálozások számarányának csökkentése czél- 
jából is, itt is éppen oly szükséges, mint másnemü ténykedéseknél. 
Mint minden modern tudománynak, úgy főkép az orvosi tudomány- 
nak kötelessége elkerülhetővé tenni minden olyan körülményt, mi az 
egyén életére rombolólag hathat, mert, mint néhai Rudolf trónörökö- 
sünk az 1886-ik évben Bécsben tartott egészségügyi congressust 
megnyitó beszédében szépen kifejezte : ; 

,Az állam és a társadalom legbecsesebb tőkéje az ember ; min- 
den egyes életnek bizonyos határozott értéke van, azt megtartani és 
a természettől változhatlanul megszabott határig lehetőleg érintet- 
lenül megőrizni, nemcsak a humanitás parancsa, hanem egyik legelső 
feladata minden közösségnek." 

DR. JawxxovicH PÁL. 


PÁRISI LEVÉL. 


PáRrrs, 1889. julius. 


(A franczia protestans történelmi társulat, s a párisi bibliai társulat évi gyülése, 
és a franczia szabadelvü egyházak képviselőinek három évenként tartani szokott 
idei összejövetele.) 


Szerkesztő Ur! 


Mint ez időszakban rendesen tenni szoktam, levelemet. a kivá- 
lóbb vallásos társulatok évi gyüléseinek szentelem. E gyüléseket az 
idén bizonyos okokból nehány héttel későbben tartották, mint ezelőtt. 
Az orthodoxok gyüléseiről most se irhatok semmit, mivel ők" nem 
engedik be oda a liberálisokat. 5 nem szólhatok a lutheranusok papi 
értekezleteiről se, melyek pedig nagyon érdekesek és tanulságosak 
szoktak lenni, s a melyekre szivesen látnak bárminő felekezetüeket. 
Ugyanis ez évben a lutheranusok papi gyülése tényleg nem tartatott 
meg. Az okát ennek nem mondhatom, mivel azt lutheranus testvé- 
reink maguk sem hozták nyilvánosságra. Bármi lett legyen, sajnálni 
lehet, hogy elmaradtak, mert ezáltal mi nagyérdekü vitáktól fosztat- 
tunk meg. Remélni lehet, hogy a jövő évben ez értekezlet nem fog 
elmaradni. 

A vallásos társulatok gyülései közül időben a legelső a franczia 
protestans történelmi társulaté, mely jun. 7-én tartatott meg az 
Oratoire-templomban, Schickler ur elnöklete alatt. Ez az a társulat, 
hol liberalisok és orthodoxok egymással találkoznak. A nagyon ér- 
dekes jelentés sokban hasonlitott egy nekrolog sorozathoz, mert rit- 
kán szenvedett a társulat oly nagy veszteségeket, mint a lefolyt év- 
ben. Egy esztendő alatt több jeles iró halt meg: Rossew Saint-Hilaire, 
ki Spanyolország történelmét irta meg egy kiváló munkában; Ga- 
berel, genfi pap, ki a társulat Bulleti1n-jébe irt értékes dolgozato- 
kat; L. Anguez, az egyetem felügyelője, részrehajlatlan iró, ki a fran- 
czia protestantismus politikai szerepéről adott ki több kötetet; Gus- 
tave Masson, tanár , Harrow-on-the Hill"-ben, ki az Angolországban 
találtató archivumokban hasznos kivonatokat irt össze a franczia 
protestansok történelmére vonatkozólag ; Bordier, sok nevezetes tör- 
ténelmi munka szerzője s a franczia protestansok történelme uj ki- 
adásának szerkesztője; és még sok mások. Az elnök meleg szavakban 
emlékezett meg az elhunytakról, kiknek halála ürt hagyott maga 
után. Fennebb emlitettem, hogy a vallásos társulatok gyüléseiket ez 
évben a szokottnál később tartották. Ennek okát megtaláljuk az 


PÁRISI LEVÉL. 253 


elnök, Schickler báró, jelentésében: , Vannak datumok, melyeket meg- 
szoktunk. De, hogyha a franczia protestans társulat nem érezte volna 
kötelességének, hogy évi gyülését a szokott időnél hátrább tegye, jun. 
7-ikére, mostani gyülésünk észrevétlen maradt volna eme fénylő em- 
lékünnepek közepett a 19-ik száz végén. Kétségtelenül nem arról 
van szó, hogy, mint ezelőtt négy évvel, a nantesi edietum visszavo- 
násának fájdalmai előtt meghajoljunk, vagy pedig -— mint ezelőtt alig 
két évvel—-a türelmi edietum -100-ik évfordulati ünnepélyén ama 
teljes lelkiismereti szabadság hajnalát üdvözöljük, mely 1789-ben ig- 
tattatott törvénybe. De az a tény, mely magát láttatja, hogy tényleg 
ma száz éve jutottunk oly hosszason félreismert jogainknak birtokába. 
Ebben a Párisban, mely maga is megölte prófétáit, s a melyben az 
imák csak előkészületek voltak a vérpadra és örökös fogságra, ekkor 
imádhatták először szabadon, zárt ajtók nélkül Istent s olvashatták 
az ő szent igéjét s énekelhették az ő dicséreteit, a nélkül, hogy 
félniök kellett volna, hogy énekeik visszhangja őket engesztelhetlen 
ellenségeik kezébe adja. A mi vallásos gyakorlatainknak a fővárosban 
való eme nyilvános megünneplése egyszerü tényében egész forradalom 
van. A mondétouri utczában?) tartott istentisztelet a mi párisi jelen- 
legi reformált egyházunknak igazi kezdete. Hogyan telhetnék hát el 
ez évi gyülés a nélkül, hogy hálát ne mondjunk ő neki, ki a kicsiny 
serget megsegitette, hogy kiálljon annyi vihart és miután mindenféle 
üldöztetést elszenvedett, élve és meg nem törve virradjon fel a sza- 
badság nagy napjára." 

Tehát jun. 71-én gyültünk össze, hogy ugyanakkor megünnepel- 
jük 1879. jun. 7-dikének évfordulóját, a mely napon először tartot- 
ták a mi atyáink nyilvánosan aistentiszteletüket, még mielőtt az 
alkotmányozó gyülés a teljes vallásszabadságot megszavazta 
volna. Biztonságok akkor még csak a türelmi edictum volt. Ki me- 
hetne a Mondétour-utczán végig, mely még létezik a , Halles centra- 
les" közelében, a nélkül, hogy meg ne induljon s önkénytelenül igy 
ne szóljon: ime a hely, hol ezelőtt száz évvel nyilvánosan hirdette- 
tett a lelkiismereti szabadság; a hely, hol a törvény előtti egyenlő- 
ség, mint tény, jelenik meg. 

Az elnök beszéde után Lods Armand olvasott fel egy értékes 
tanulmányt ,a párisi reformált egyháznak a nantesi edictum vissza- 
vonásától a forradalomig terjedő történeteiről (1685—1789.)". Vilá- 
gosan tárgyalta mindamaz üldözések meginditó történelmét, melyek 
a huguenottákat a fővárosban érték, hol a nantesi edictum ellenére 
nem volt megengedve nekik az istentisztelettartás. A reformáltak 
kénytelenek voltak Charentonba menni, hogy imádják Istent és éne- 
kelhessék az ő zsoltáraikat. Később, 1685-ben, XIV. Lajos nem akart 
más istentiszteletről hallani, csak az övéről. Lods részletesen elbe- 
szélte azt a rettenetes büntetést, melyet Cardel lelkésznek 1638-ban 


1) A helyiség, mely istentisztelet-helyül szolgált, a Mondétour-utczában 
volt, a Cygne-utczával. átellenben, a Saint-Jacgues kolostor rácsozata mellett. 
A Mondétőur-utcza ma is megvan, de az a része, hol eme helyiség volt, nem 
létezik, hanem a Turbigo-utczába van foglalva. 

kellett szenvednie, midőn Hollandiából, hol menekült volt, Párisba 
visszatért. Eléidézve, megragadták és a Bastille-ba vetették s kinoz- 
ták iszonyatos módon; később meg, más társaival, Sainte-Marguerite 
szigetre szállitották. ú sző i 

Az utrechti egyezség (1713) után, melynek egyik zárópontja 
jogot adott a hollandi követ kápolnájában való istentiszteletre, a 
huguenották közül sokan idejöttek házasságok kötésére, keresztelte- 
tésre és az istentiszteletben való résztvételre. De a rendőrség min- 
denféle akadályokat görditett az ilyenek elé, ugy, hogy a hollandi 
és angol kövel kénytelenek voltak közbelépni. Minden fenyegetés el- 
lenére is, mind számosabban jöttek, ugy, hogy a követek kápolnái 
nem birták a sokaságot befogadni. Végre, 1789. jun. 7-én Murron 
lelkész, ki 1787. végén állittatott a párisi reformált hitközség élére, 
a Mondétour-utezában megtartotta az első nyilvános istentiszteletet. 
1790. febr. havában Dauphine-utezában nyittatott egy más istentisz- 
telethely. 1791. máj. 22-én a St.-Louis-i régi templom a Louvre ud- 
varán (a hol ma a Mollien pavillon áll) ünnepélyesen átadatott a 
protestans istentiszteletre. Mikor a Louvre-t 1811-ben megnagyobbi- 
tották, a St.-Louis-i templom lerontatott s e helyett a protestansok 
kapták cserébe az Oratoire-templomot, a hol most 1789. jun. 7-dikét 
ünneplik. Párisban ma 18 templomuk van, 12 rendes és 10 más 
pappal. Nem tudom, hogyha e rövid ismertetés nyujt-e némi eszmét 
Lods munkájának érdekességéről. Mindenesetre az ő müve kifejezésre 
juttatta, a mit ő maga e szavakban mondott: ,a vallási üldözések 
igazságtalanok és hiábavalók voltak. Midőn törvényekkel . harczolnak 
a hivők ellen, a hivők ereje mindig győzedelmeskedik a törvény ereje 
felett." 

Még a társulat tudós könytárnokának felolvasását kellett volna 
meghallgatnunk, de a szerző egy más alkalomra hagyta, mit ő a 
nemzetgyülésnek 1789. aug. 22-én és 23-án tartott üléseiről a cul- 
tust illető kérdésekre vonatkozólag akart közölni. 

Az ülés Pressensé senatornak egy értesítésével végződött, mely 
szerint a Senatus a képviselőházzal összhangzólag megszavazta a 
polgárjogot mindama huguenotta ivadékokra nézve, kik külföldön él- 
nek. E törvény által a külföldre menekült franczia huguenották iva- 
dékai, ha származásukat ki tudják mutatni, ismét franczia polgárok 
lehetnek. Ezzel Francziaország csakis a szigoru igazság utját követi 
ama gyermekei iránt, kiket kebeléből számüzött, mi által sokkal töb- 
bet ártott önmagának, mint talán azoknak. 

—- A párisi bibliai társulat gyülése jun. 19-én volt, Schickler el- 
nöklete alatt. Mióta ő az elnök, a mult évet leszámitva, mindig ő 
maga tartotta a megnyitó-beszédet. Akkor, mint irtam volt, azért 
nem beszélt, mert a jelentésben éppen az ő adományairól volt szó. 
Neki ugy látszik az az elve: jót tenni és magát nem mutatni. Tény- 
leg ő nem szereti, hogy az ő jótéteményeiről beszéljenek. Ez évben 
azonban nem volt oka arra, hogy magát ne mutassa, s a gyülést a 
tőle szokásos, jól átgondolt és kitünően irt beszéddel nyitotta meg," 
a társulat munkájának szükségességét fejtegetve. E kor az ipar mü- 

veibe, abba a birodalomba van bemerülve, melyet a tudomány az 
anyag felett nyert. Az emberiség az utóbbi években bámulatos hala- 
dást tett anyagi téren. A dolgok ábrázatját annyira megváltoztatta 
társadalmi és nemzetgazdasági stb. tekintetben, hogy csak a tudo- 
mány által transformált anyagban hiszen. Innen a skepticismus mind- 
arra nézve, a mi szellemi, vagy tisztán erkölcsi természetü. Az em- 
beri életnek erkölcsi oldala egészen el van hanyagolva, a lélek elfe- 
ledve, a szellem kioltva. Ah, mikor az ember az érzéki életnek e 
tulhatalmasodását látja és mindannak az elfeledését, a mi az emberi 
lény igazi nagyságát és nemességét alkotja, avagy nem kell-e annál 
inkább áldoznunk és törekvéseinket megkettőztetnünk, Isten országa 
evangeliumának terjesztésére: és felebarátainkat arra unszolnunk, hogy 
halhatatlan lelküket az élet és minden valódi haladás eme forrásánál 
megujitsák. Avagy nem kell-e ezt mondanunk: , Vegyétek és olvas- 
sátok", de értelemmel, emlékezve arra, a mit a mester mondott: , A 
betü megöl és lélek az, megelevenit"... Az elnöknek e beszéde 
nagy hatást gyakorolt mindazokra, a kiknek szerencséjük volt a 
gyülésen jelen lenni. 

A választmány érdekes jelentése főleg azokról az eszközökről 
szólott, melyekkel a társulat pénzügyi helyzetén lehetne javitani. 
Ezek közül az egyik, mit a társulat az által nyer, hogy ezután nem 
kell fizetnie a helyiségért, mivel most már a franczia protestáns 
társulattal együtt abban a nagyszerü palotában van elhelyezve, me- 
lyet Schickler ur ajándékozott e társulatoknak. A társulat a mult 
évben ötszázzal kevesebb bibliát osztott szét, mint az azt megelőző 
évben. Az ujabb fordítások munkája folytatódik, melyekre a szabad- 
elvü egyházak nagyon várnak. 

Emlitettem volt egyik levelemben, hogy a forditásokat illetőleg 
a vélemények megoszlottak és hogy ennek következtében a választ- 
mánynak egy része külön szakadva, uj társulatot alapitott e néven: 
, Francziaországi bibliai társulat". Ők a régi Osterwald-féle forditás- 
hoz ragaszkodnak, mely a mi orthodoxainknak mintegy Vulgatája 
lett, s csakis azt terjesztik. De minden babonás ragaszkodásuk mel- 
. lett is, a közvélemény nyomása alatt nem menekülhetnek a haladás 
elől és a régi Osterwald forditáson már több javitást tettek, habár 
ujabban ismét megszüntek e munkával. A társulat ujabb jelentése 
óhajtja a javitás folytatását. , Az Osterwald-forditás revisiója, mi már 
többször el volt határozva, de egy idő óta szünetel, ujra folytattatni 
fog. Legalább mi azt óhajtjuk, hogy a kik azzal foglalkoznak, hasz- 
nos munkájukat minél hamarább bevégezzék." Helyes, csak hogy azt 
többé nem lehet Osterwald fordításának nevezni. Az uj forditás lesz. 
S miután a szakadásnak csak ez volt az oka, most a két társulat 
egyesülhet, a mi nagyon üdvös lenne. De tartok tőle, hogy az O1- 
thodoxok, mint egyéb kérdésben, nem lesznek erre hajlandók. 

—. Martius havi levelemben ismertettem volt a presbyteri és 
consistori választásokat. Mióta az 1872-iki zsinat megcsinálta a sza- 
kadást az orthodoxok és liberalisok közt, a liberális képviselők min- 
den ily választás után összejöveteleket tartanak Párisban vagy vala- 

mely vidéki központi helyen. Ez évben az összejövetel Párisban volt 
jun. 26—29-én az Oratoireban, ugyanott, hol a franczia protestans egy- 
házak képviselői 1848-ban, hitnézetkülönbségekre nem tekintve, oly 
nagy számban gyültek össze. És a mi különösen megjegyzendő, a 
jun. 26-iki értekezletnek. titkára ugyanaz volt, a ki az 1848-ki gyü- 
lésben épp e tisztet teljesitette, Jalabert, párisi jogtanár. Az idén 
mintegy 90—95-re ment az egyházak küldötteinek száma. A hollandi 
egyházak képviseletében ott volt Van Loeven Martinet, Elzászból 
Gerold strassburgi pap, Schweiczból Chantre, genfi tanár; az angol 
unitárius egyházak részéről jelen kellett volna lenni Ierson urnak, a 
brit és külföldi unitárius társulat titkárának; az utolsó pillanatban 
azonban jövetele akadályra talált, de nagyon meleghangu levélbea 
fejezte ki az angol unitáriusoknak rokonszenvét FHrancziaország sza- 
badelvü protestansai iránt. 

A küldöttek igazolása után megalakult a gyülés s elnökké egy- 
hangulag Gachon ur, a montpellier-i consistoriuam elnöke választa- 
tott. Tőle megszokott hatásos beszéddel nyitotta meg az ülést s 
különösen meleg szavakkal üdvözölte a külföldi egyházak képviselőit. 
Aztán az 1886-ban elhalt A. Carenou-ról emlékezett meg, kinek a 
párisi liberalisok oly sokat köszönnek. Ö volt az, ki megalakitotta 
a liberalis uniot, mely oly nagy szerepet játszott a franczia szabad- 
elvüek jogainak megvédésében. Az unio nagy kitartással küzdött és 
megakadályozta azt, hogy az orthodoxok a szakadelvüeket elnyomják. 
Neki hálával tartoznak nemcsak a párisi, hanem az összes franczia 
protestansok. 

Azután a titkár, Jalabert tanár, jelentése következett a három 
évi munkálkodásról és a szabadelvü egyházak állapotáról. A jelentés 
szépen, akadémiai stylusban volt irva. A küldöttek örömmel győződ- 
tek meg belőle, hogyha még sok is a kivánni való, de a szabadelvü 
egyházak özszetartásában és szervezetében látható haladás történt. 
E körülmény azokban is bizalmat fog gerjeszteni, kik kételkedtek a 
sikeres munkában. A jelentés éppen ezzel kapcsolatosan megemléke- 
zett amaz érintkezésekről is, mely a franczia protestansok és az an- 
gol és amerikai unitáriusok közt történt. E viszony nem uj, de az 
utóbbi évben nagyon erősítette egy amerikai pap, Cyr Narcisse, ki 
mind Francziaországban, mind Angliában hosszasabban tartózkodott. 
A jelentés előadta azt is, hogy a szabadelvüek delegatiója az állam- 
mal szemben közbelépett a protestans theologia facultások kérdésé- 
ben. A képviselőház törölte volt az ezeknek adni szokott segélyt a 
budget-ből. A liberalisok delegatiója az orthodoxok küldöttségével ez 
ellen erélyesen tiltakozott, mivel e joguk a protestansoknak a Con- 
dordatumon alapul s végre sikerült is azt fentartatni. Ez érdekes 
jelentés után Grotz nímes-i pap tartott felolvasást a Vincent Sámuel 
által alapitott theol. intézetről, melyet egyik levelemben én is ismer-. 
tettem. Az intézet virágzásnak örvend, számos növendék tanul benne, 
ugy, hogy a szabadelvü egyházközségeket el tudja látni papokkal. 
Nagyon szerencsések voltak az intézet igazgatójának a megválasztá- 
sában, mert valóban nehéz volt egy ilyen kényes állásra minden te- 

kintetben megfelelő embert találni. A jelentés szerint nehány növen- 
dék értelmi adománya nem találtatott kielégítőnek, négy meg el- 
halt s jelenleg az intézet barmincz növendéket számlál, kiknél ugy 
látszik teljesen megvannak azok az előfeltételek, melyeknél fogva 
Joggal lehet várni, hogy belőlük az egyháznak jeles vezetői lesznek. 

Azután a pénzügyi jelentés olvastatott fel az utóbbi három 
évről. Az eredmény nem volt kielégitő, mivel a bevételek nem fede- 
zik a költségeket. Igaz, hogy a hiány azok miatt a költségek miatt állott 
elé, melyet az intézetnek első berendezésére kellett költeni. De a 
szabadelvü egyházaknak több áldozatot kell hozniok, ha ez intézetet 
a kellő magaslaton akarják fentartani, s meg kell szokniok ahoz, 
hogy saját magukra támaszkodjanak, mielőtt a kivülről, Angliából, 
Hollandiából és Amerikából jövő segélyre számitnának. 

A jelentések után komoly és mélyreható viták következtek, 
melyek azonban tárgyuknál fogva az olvasót nem érdekelnék. E he- 
lyett inkább egyebekről szólok a szabadelvüek ez egyesületére vonat- 
kozólag, mely ma a francziaországi összes liberalis egyházközségekre 
kiterjed. Ez egyesület czélja először az volt, hogy ugyanazon vidék 
lelkészeit, kiket a helyi körülmények egymással összekötnek, csopor- 
tositsa a végre, hogy együttesen theologiai, történelmi, egyházi, vagy — 
más kérdéseket tárgyaljanak, szóval, hogy különböző érdekü dolgok 
felett eszméket cseréljenek. Azóta működésköre kiszélesült. Már sok 
lelkésznek nyujtott anyagi segélyt is, olyanoknak, kik népes család- 
jukat csak nagy megerőltetéssel tudnák fentartani; s ebben a legki- 
méletesebb módon jár el. E hasznos működésért nem lehet eléggé 
dicsérni. 

Ugy hiszem, érdekes lesz jeleznem Mouchon, lyoni lelkész, tu- 
dósitásait a missiói munkáról, melyet ő a Loire völgyében, a Rive- 
de-Gier-en a bányásznép között végzett. Ezelőtt két évvel nehány 
katholikus vallásu munkás a St.-Etienne-i lelkészt arra kérte, hogy 
látogassa meg őket vallásos dolgokról való beszélgetés végett. E láto- 
gatásnak a lett az eredménye, hogy ismételten meghivták s végre 
nyilvános protestans istentiszteletet tartottak. A st.-etienne-i lelkész- 
nek segitségére jött a lyoni is. Ma már számosan látogatják az isten- 
tiszteleteket, s 30—40 gyermek jár a protestans vasárnapi iskolába. 
Egy biblia-olvasókör alakittatott, mely a felnőtteknek gyülekezéshelye 
a korcsma helyett. Egy szóval, ez komoly mozgalom, a melytől ered- 
ményt lehet remélni. S annyival komolyabb és érdekesebb, mert 
nemcsak a kath. papság, hanem a gazdagabb kath. világiak is min- 
dent megtettek, hogy ezt megakadályozzák s némely munkásokkal 
éreztették is hatalmukat, de ezek szilárdan állanak meggyőződésük 
mellett. Ez örvendetes jelenséget, ugy hiszem, érdemes volt meg- 
emliteni. b 
Ezután a külföldi egyházak küldöttei beszéltek, s mindenek 
előtt a hollandi egyházé, ki összehasonlítást tett a franczia liberali- 
sok és a hollandiaiak közt, megemlékezve arról a szoros kötelékről, 
mely őket a 16. száz óta egybefüzte. Aztán a swelCZI képviselő fe- 
jezte ki Sweitz szabadelvü egyházainak rokonszenvét a franczia, sza - 

badelvüek iránt. S különösen kiemelte az egymás közt való jó viszonyra 
nézve azt a tényt, hogy a genfi facultáson több franczia papnövendék 
végzi tanulmányait. Végre az elzászi küldött fellengő szavakban arról 
beszélt, hogy bár a politikai határok elválasztanak egymástól, de 
sziveink összevernek és szétválaszthatlan kapcsot alkotnak. Ezután 
az elnök megindító beszédben megköszönte a külföldi testvéreknek 
rokonszenvüket, hasonló rokonszenvről biztositva őket a Írancziaor- 
szági liberalisok részéről. 

A gyülés utolsó részében azokkal a kérdésekkel foglalkozott, 
melyeket egyes küldöttek a helyi viszonyokból -kifolyólag tettek. 5 
aztán tárgyaltatott a lelkészek nyugalmazása is. A nyugdíjazás rész- 
ben az állam által történik, a fizetésekből levont összeg alapján. 
Minthogy a befizetés kissé magas, e levonások a lelkészek fizetését 
nagyon megröviditik. A montpellier-i egyháztanács, e körülménytől 
indittatva, azt a dicséretreméltó határozatot hozta, hogy: a lelkészi 
nyugdij-illetékeket fizesse az egyházközség. Imditványoztatott, hogy a 
gyülés e határozatot ajánlja más egyházközségeknek is elfogadásra. 
S valóban nagyon kivánatos, hogy az mindenik által elfogadtassék, 
mert ezáltal nagy szolgálatot tesznek sok lelkésznek, kik nehezen 
tudják illetéküket is fizetni s családjukat is fentartani. 

Vajha e rövid és fogyatékos ismertetés fogalmat adott volna 
mindazokról a nagy kérdésekről, melyek a francziaországi szabadelvü 
protestánsok gyüléseiben tárgyaltattak. A mit leirni nem lehet: az 
az egészséges élet és örvendező remény, mely e gyüléseken tükröző- 
dött. Mi szivben és lélekben egyeknek éreztük magunkat. A meg- 
győződés amaz ügy jövője iránt, melynek magunkat szenteljük, any- 
nyira elfoglalt, hogy a sötét, viszontagságos mult eltünt szemeink 
elől, s emlékezetünkből. S én örvendező szivvel jelzem emez ered- 
ményeket. 


CHARRUAUD. 


TANÁRI BEIGTATÓ BESZÉDEK. 


(Székely-Kereszturt, 1889. máj. 30.) 


Mélyen tisztelt gyülekezet! Midőn a jelen ünnepélyen először 
szólani szerencsés lehetek. kedves kötelességemnek ismerem a jelen- 
levőket szivesen üdvözölni. Legyenek egyen-egyen szivesen üdvözölve 
általam unitárius vallásközönségünk és ezen tanintézetünk nevében! 
Ezt annál szivesebb készséggel teszem, mert meg vagyok győződve, 
hogy legfőképp a tan, — tehát a legszentebb ügyek egyike iránti 
nemes érdeklődés hozta össze ily szép számmal a jelenlevőket. 

Ez az érdeklődés, joggal mondhatjuk, meg van egyházunk hivei- 
ben annak ügyei iránt; megvolt a mi hitelődeink lelkében is, — 
különben mi most nem volnánk itt ebben a teremben, mert nem 
léteznék ezen közhasznunak bizonyult tanintézetünk. A mult száz 
utóbbi éveiben ugyanis az akkor e vidéken élt unitárius főbb em- 
berek nagy szükségét kezdették látni és érezni annak, hogy itten 
Székely-Kereszturon, mint az unitárismns és székelység központján 
egy unitárius felekezeti gymnasium  állittassék. A gymnasium-épités 
iránti érdeklődés nőttön-nőtt, átalánossá vált, minek az lett az ered- 
ménye, hogy létre jött tanintézetünk. Es ámbár a gymnasium épü- 
letére kézzel sehol felirva nincsen, lelkem mégis letudja olvasni ar- 
ról: épült az ünitárius buzgóság s tanügy iránti ér- 
deklődés erős fundamentumán, a vallás-erkölcsi élet, 
magyar nemzeti öntudat, a mivelődés és felvilágoso- 
dás ápolása és gyarapitása czéljából. S talán nem téve- 
dek, midőn azt állitom, hogy mások — unitáriusok és nem unitá- 
riusok — velem együtt éreznek, egyet vallanak. Állitásomat ténynyel 
igazolom. Jól emlékszem, hogy 1867-ben, deczember 14-én éppen 
ebben a teremben, a gymnasiumi épület kibővitése szükségének kér- 
dése tárgyaltatott, egy e czélra összehivott népes értekezleten, a 
melyen nem unitáriusok is szép számmal vettek részt: ezek közül 
is némelyek önkéntes, s mondhatom, tekintélyes adományaikkal az 
épitésre, fényes jelét adták az intézet iránti érdeklődésüknek, sőt egy 
vallására nézve nem unitárius, da a szó legnemesebb értelmében va- 
lódi magyar tekintélyes egyéniség azon az értekezleten így szólt : én 
ezt a gymnasiumot nem csupán az unitáriusok, hanem a szé- 
kelység egy tekintélyes része intézetének tartom; s 
a közel levő templom felé mutatva, folytatá: és ohajtom, hogy any- 
nyira gyarapodjon, nője ki magát, hogy azt a templomot vegye kö- 

rül. Hasonló értelemben és hangon szólt egy más nem unitárius te- 
kintélyes egyéniség is. Nó de! mindez kegyes óhajtásnak maradt, s 
lehet fog is maradni, azonban a mellett szól, hogy a tanintézet szük- 
ségének érzete átalános volt, s az ma 18. ; 

A megürült gymnasiumban előbb huzamos időn át egy 1gaZ- 
gató tanár vezette annak ügyeit, s mellette egy-egy felsőbb iskolát 
végzett ifju segédkezett a tanitásban, és az ügyek vezetésében. Ké- 
sőbb a viszonyok változtak s e változás a tanerők szaporitását tette 
szükségessé. E szükségen egyházi felsőbbségünk, a mint lehetett, se- 
gitett is. Ma az országos törvényhozás is már belé szól az egyházak 
iskola-ügyeibe s mind többet-többet követel e tekintetben, valamint 
más egyházaktól, ugy a miénktől is:.— Ma csak okleveles diplomás 
tanárt ismer el a törvény. Hanem én egy más nemü, nem irott ok- 
levelet is tudok, s ezt feltétlenül megkivánom az irott oklevél mellé. 
Ez az erkölcsi oklevél, melyet egy tanár, pap, tanitó, vagy akármely 
közhivatalt viselő egyén, buzgósága, hivatalának lelkiismeretes foly- 
tatása s jellemessége által maga állit ki a maga részére s melyre 
aztán a közvélemény nyomja az elismerés értékes pecsétét. Nagy 
örömömre szolgál, tisztelt gyülekezet! hogy szerencsés vagyok egy 
olyan tanár beigtatási ünnepélyét nyitani meg ézennel, a kimindkét 
nemü oklevéllel rendelkezik, a ki két év alatt, tanári működésével 
arról győzte meg ismerőit, hogy ő megállja helyét. Es midőn végül 
szives bocsánatot kérek a jelenlevőktől, hogy becses figyelmöket igény- 
telen szavaimmal fárasztani talán tulmerész is valék: az ünnepélyt 
megnyitottnak nyilvánitom. 

TÖRÖK SÁMUEL, 
esperes. 


Tisztelt közönség! Nevezetes ünnepe van ma iskolánknak. Egy 
nagy lépést tett előre. A székely unitáriusok, hosszu időn keresztül, 
csak önerejükön fejleszthették ez intézetet. A haladó világgal hogy 
haladhasson, mindig mellette kellett állaniok. A világi, az egyházi 
kormány segélyében nem igen részesülhetett. Inkább egyesek gondolkoz- 
tak és gondoskodtak jövőjéről; pedig a közszükséglet kivánta és ki- 
vánja fennmaradását. 

Ezeket neked is tudnod kell pályatárs, ki most székfoglalódat 
megtartád. Gondolkoznod és gondoskodnod! Más az unitárius, és más 
az állami tanár helyzete. 

Valószinüleg tudatában voltál ennek, midőn az itteni tanárságra 
magadat elhatároztad. Nagy fizetésre, s majd annak idején, nagy 
nyugdíjra nincsen itt kilátás. De van, ha kötelességérző vagy nagy 
munkára. Abból, a mi nagy, itt csak ez jut; és még egy: ennek a 
népnek, a melyért élsz és munkálsz, a székely népnek tisztelete és 
szeretete. S ha mint eddig, ugy ezután is beéred ezzel, akkor üdvö- 
zöllek életednek e nevezetes napján. 


Gondolom, kedves pályatárs, hogy tisztában vagy hivatásoddal, 
ezéloddal. Legnagyobb czél pedigitt e földi létben, 
ember lenni mindég, minden körülményb en. (Arany J.) 

Ez intézet leszen hévmérője emberségednek. Itt látszik meg pályádra 
termettséged. B vidéken ringott bölcsőd. Népünk csontjából való csont 
és véréből való vér vagy. Anyaszentegyházunk, iskoláink multját 18- 
mered ; küzdelmeit láttad és látod. Agyad gondolatai, szived érzései 
tüneteket adhatnak. A tudomány, melyet tanitasz, nem lehet egészen 
főczélod. Tanári hivatalod nem szoritkozhatik szorosan csak a tan- 
teremre, azon kivül is kell munkálnod. Azt a helyet is kell éltetned, 
a hol tanitványaidat a megélhetés mesterségére tanitod. Az intézet 
gyarapitását missiodnak tekintsd. Ha erszényedből nem áldozhatsz is, 
de erényeid kincseiből adhatsz. Ez intézet tanári karának régi tradi- 
tiója, hogy épitsen, gyarapitson. E traditiónak hódolni kell. A régi 
ihletteljes éveknek nyomait láthatod az intézet történetében. Merits 
lelkesedést s gyujts a régi fénynél uj szövétneket. Megállapodni nem 
szabad sem a tanitás, sem a tanulásban. Tovább! Tovább! A buzgó- 
ság, ügyszeretet kell hogy áthasson teljesleg 

Jól tudod te pályatárs, hogy munka az élet füszere. Munkálj 
magadért, munkálj másokért. Miveld az ifju nemzedék értelmét. , A 
jól elkészített agyvelő, a legbiztosabb emlékszobor a 
tudomány számára", mondja Rousseau. Küldetésed e szerv mi- 
velése. A csodás alkotásu embert kell neked is idomitanod, ki sár- 
EGES ES Sa pee tés ége Mivan eü dósra torpe" Vak sápta 
pedig nagy. A benne szendergő lelki erőket kifejteni, az értelmet 
öntudatra ébreszteni, magasztos hivatását vele megértetni; a szabad- 
ság, szeretet, hála, könyörületesség, erkölcsiség, istenség eszméit a 
tudomány világánál neki megmutatni a nevelés, oktatás utján, az 
emberiség érdekében, az emberiség nemes feladata. 

Az iskolák a felszerelő helyiségek ezekre nézve. Ily helyen kell 
neked is működnöd. Küldetésed isteni. Nevelj embereket! 

E fontos feladat teljesítésében komoly szándékkal, bölcs tapin- 
tattal, ügyszeretettel kell eljárnod. Ne tekintsd hivatalodat csak ke- 
nyérkeresetnek. Tudományos készültségedet használd a magad és em- 
bertársaid javára. Nem lész egyedül; mi 18 veled leszünk. 5 hogy 
munkánk üdvös legyen, ápold te is a testületi szellemet, hogy igy 
távol legyen innen az egységes, összhangzó működést akadályozó ér- 
dekharcz. Erre kérlek, midőn testületünk üdvözletét fejezem ki. E 
kicsiny intézet s ennek tanári testülete örömmel fogadott kebelébe. 
Itt növekedtél és tanultál. Szellemi erőd itt indult fejlődésnek. A ki- 
fejlett erőt használd már most a másokéinak fejlesztésére. Nevelj és 
oktass! Legyen sokáig tartó életed és üdvös munkálkodásod, melyre 
segéljen tégedet Isten. 


SÁNDOR JÁNOS. 


18 


NAGY-AJTAI INCZE MIHÁLY. 
(1797—1889.) 


Nemcsak a magas életkorért, mely keveseknek jut osztályrészül, 
hanem az azt betöltő munkásságért és egyénisége erősen jellegzett 
vonásalért is emlékezést érdemel. 

Született Nagy-Ajtán, Erdővidék egy szép fekvésü falujában, 
mely a protestantismus fennállása óta annyi tanulót adott az isko- 
láknak, mint egy helység is alig, s mely oly férfiaknak ringatta böl- 
csőjét, mint Lázár István és Körmöczi János püspökök, Kovács Ist- 
ván történelemiró, Kriza János püspök és költő. Incze egyszerü hiva- 
talnok volt, nem azon a téren működött, mint e férfiak, de ama 
szellemi érdekek támogatása által, a melyeknek ők voltak a képvi- 
selői, nekik méltó társuk. Nevét jóltevés által emelte ki és öröki- 
tette meg. 

A kolozsvári unitárius főiskolában a gymnasiumot, s a lyce- 
umban a jogot végezve 1823-ban a guberniumhoz ment gyakor- 
noknak. Akkor a közpályán a haladás nem levén oly gyors, mint 
mai napság, Inczének sokat kellett nélkülöznie, mig az ugynevezett 
cancellistai álláshoz jutott. Az absolut kormány idejében, bár több- 
ször kinálták, nem vállalt semmiféle hivatalt. 1860-ban a gubernium 
visszaállitásakor fogalmazónak neveztetett ki s e minőségben szol- 
gált egészen a gubernium feloszlatásáig, mikor ministeri titkári ezim- 
mel nyugdijaztatott. 

Nem volt nagy fizetése, de értette a titkát, hogyan kell a ke- 
vésből megélni és még félre is tenni. A rendszeres takarékosság idő- 
vel meghozta szép gyümölcseit, melyekből ő valóban szépen áldozott 
közczélokra: 1854-ben a kolozsvári nemzeti szinháznak adományozott 
100 frtot; az unitárius vallásközönség közpénztárának 1856-ban 100 
Írt; a kolozsvári unitárius ekklézsiának 1845-ben 18 drb. ezüst hu- 
szast, ugyanennek leányiskolája megépítésére 1863-ban 50 MAKNE S Al 
székely-kereszturi középiskola ujraépitésére 100 frt; a kolozsvári 
főiskola ifjusági olvasó egyletének 1868-tól évenként 20 frtot ; 1885- 

ben a tanári nyugdij-alapra 1000 frt:; a kolozsvári özv. papnék szá- 
mára nyugdij-alapul, 600 frtot; a budapesti ekklézsiának 1000 18iEe 
a nagyajtainak 1000 frtot; s végül közvetlen halála előtt a kolozs- 
vári gymnasium olv. egyletének 600 frt; összesen mintegy 5000 fo- 
rintot. Ezenkivül nem volt oly jótékony czél, melyre, ha megkeres- 
ték, adományával ne járult volna. 

Tagja volt az uri Casinónak alapitása óta, s a Bölöni Farkas 
Sándor által alapitott gondoskodó társaságnak sok ideig pénztárnoka. 

Jellemben erős, hajthatatlan. Rajta a változó idők semmit sem 
változtattak, mindig ugyanannak maradt. Nemzetét és egyházát hi- 
ven szerette és ezt oly módon mutatta meg, mely hasonló állásu 
embereknek mindig követendő például szolgálhat. -—Ii. 


IRODALMI ÉRTESÍTŐ. 


Az új védtörvény és utasitás lelkészeket, papnövendékeket, tani- 
tókat és tanitó-jelölteket illető szakaszai. Egybegyüjté és magyarázatokkal el- 
látta Révész Kálmán, a pápai ev. ref. theol. akadémia ny. r. tanára. Budapest, 
1889. Író valóban kedves szolgálatot teljesitett, midőn a fennevezett illetékes 
körökre vonatkozó régi törvényeknek érvényen kivül helyeztetése folytán, rend- 
szeresen összegyüjté azokat a törvényeket és utasításokat, melyek rájuk nézve 
folyó évi ápril 13 óta hatályba léptek s ezeket magyarázatokkal ellátta. A té- 
vedések és sajnos vétségek kikerülésére nézve hasznos utmutató, melyet min- 
den lelkésznek és tanitónak ajánlunk. Ára 30 kr. 

Szépirási minták, az elemi iskolák IV. V. és VI. osztálya, továbbá 
alsófoku ipar- és alsófoku kereskedelmi iskolák számára, magyarázatokkal el- 
látva, módszertanilag rendezte Vajda Pál, főv. polg. isk. tanár. Budapest, 1889. 
Az ujonnan megjelent, engedélyezett és általánosan elfogadott szépirási mintá- 
kat ajánlhatjuk a közép- és községi iskolákban való felvételre és meghonosi- 
tásra. Az egyik füzetnek, mely tisztán a magyar irással foglalkozik, ára 15 kr, 
a másiknak pedig, mely fele részében a németre is kiterjed, ára 20 kr. 

A magyarhoni ág. hitv. ev. egyetemes egyház theologiai 
akadémiájának Értesitője. 1888—1889. Szerkesztette Schneller István, 
theol. akad. igazgató tanár. Pozsony, 1889. Igen figyelemre méltó az igazgatói 
jelentésnek , Adatok akadémiánk történetéhez" czimü I. czikkelye, mely hű 
képét tárja elénk a nemes fáradozásnak és sikeres müködésnek. Az akadémia 
főczélja, hogy lebető és a kor előhaladottságához méltó tudományos szinvonalra 
emelkedjék, mit nagy mértékben előmozdit úgy a theologusok által a soproniak 
és eperjesiek társaságában szerkesztett philosophiai folyóirat, a , Gondolat" , 
valamint a tanárok által kezdeményezett ,irodalmi vállalat" is, mely utóbbi 
különösen több avatott iró szellemi termékeit juttatá a nyilvánosság elé. 

A székely-kereszturi m. kir. állami tanitóképző-intézet V. Értesi- 
téje az 1887/9. és 1888/,. iskolai évről. Szerkesztette Borbély Sámuel, igazgató" 
tanár. Deés, 1889. A füzet áttekintése után arról győződünk meg, hogy neve- 
zett intézet szükséget sem anyagiakban, sem szellemiekben nem szenved, s 

gondos vezetés alatt szépen teljesiti elhivatását. Az intézetben 2 unitárius nö- 
vendék tanul. 

,Paedagogiai zsebnaptár" jelent meg az 1889—90-ik isk. évre 
Pozsonyban, Heckenast Gusztáv utóda (Drodtleff Rudolt) kiadásában. A már 
negyedszer megjelenő szaknaptárt Orbók Mór szerkesztette. Az irodalmi rész 
több tanférfi arczképét és életrajzát tartalmazza. A diszes vászonkötésü és 
egyszersmind tárcza gyanánt basználbató naptárt a tanárok és tanitók figyel- 
mébe ajánljuk, Ára 60 kr. (J.) 


KÜLÖNFÉLÉK. 


Egyházi élet. A küküllői egyházkör jelen évi rendes közgyüű- 
lését julius 18-án, Deézsfalván tartotta meg. Elnökölt köri esperes Ré- 
diger Árpád ur. Jelen voltak a belső emberek csaknem teljes számmal, 
a világiak közül pedig deézsfalvi birtokos, Járai Róbert egyh. tanácsos ur. 

A közgyülést a szokásos isteni-tisztelet előzte meg, mely alkalom- 
mal imát és egyházi beszédet e sorok irója tartott, eme szent igék alap- 
ján: , Kövessük a békességre valló dolgokat és egymásnak épületére 
valókat." Róm. XIV. 19. Ezután a papi lakban kezdetét vettea gyülés, 
melyet elnöklő esperesünk szivből jövő s kenetteljes üdvözlő szavai nyi- 
tottak meg. Az üdvözletet az esperes ur évi jelentése követte, melyben 
első helyen a nemzetet január 30-án ért megrendítő  csapásról Rudolf 
trónörökös ő fenségének haláláról az alattvalói veszteség és kegyelet 
megható érzetével emlékezett meg. A kartársi részvét hangján szólott 
Kis Mihály és Kovács Mihály néhai esperesek elhunytáról is. 

A jelentés szerint körünk mult 1888. évi népesedése volt 3798. 
Kereszteltetett 185. Eskettetett 35 pár. Meghalt 138. Átállott hozzánk 
9, tőlünk 3. s igy szaporodásunk 53 lélek. Feljegyzésre méltó az is, 
hogy a mult évben körünkben botrányos életü egy sem volt. A jelentés 
további részében az egyes ekklézsiák viszonyairól szól részletesen, stb. 

A leiratok közül különösen kettő idézett elé élénk eszmecserét. 
Egyik a 344—-1888. E. K. T. sz., mely az esperesek és jegyzők leendő 
irodai átalányáról kér javaslatot. A többség az esperesi irodai átalányt 
40 írtban, a jegyzőit 20 frtban ohájtván megállapitani, a javaslat is 
ennek értelmében lett felterjesztve. 

A másik leirat a 90—1889. E. K. T. sz, mely a közgyülés fi- 
gyelmét az ismétlő iskola-kötelesekre, azok tantárgyaira és tandij meny- 
nyiségére hivja fel, illetve azokról kér részletes jelentést, E tárgyhoz 
csaknem mindenik lelkész és tanitó hozzá szólott, a mi eléggé igazolja, 
hogy a tanügyet mennyire szivén viseli mindenik. A felterjesztési  ja- 
vaslat, illetve jelentés a következő értelemben lett meghatározva: Kö- 

rünkben eddig sehol sem fizettek az ismétlők tandijat, ezután azonban 
fizessenek félannyit, mint a rendes iskola-kötelezettek. Tantárgyuk  pe- 
dig legyen az eddigiek ismétlése és szélesebb körben fokozatosan való 
lovább fejlesztése. Szerintem pedig e pont nélkül hiányos a javaslat: 
, felekezeti iskolánkban az ismétlők tanitását pap és tanitó afiai egyaránt 
kötelesek legyenek vezetni." E pont önmagában hordja indokolását is, 

A segélyért való folyamodások ritkán adattak be oly nagy mérv- 
ben, mint a jelen alkalommal, a mi a kepe vagyis a belső emberek f- 
zetésének rohamos hanyatlását jelzi s egyszersmind komoly intelem arra 
nézve, hogy a ,kepe ügyben" ne csak a tanácskozás legyen napi ren- 
den, hanem a tettek mezejére való lépés is. 

Tanügyi előadó Kis Sándor most is a tőle megszokott ügybuzgó- 
sággal tette meg évi jelentését, mely iskolánk vezetését, tanitóink mű- 
ködését többé kevésbbé kedvező szinben mutatja fel. Kisgyörgy József 
az alpapi széken huzamos időn át viselt ügyvédi tisztéről lemondván, 
helyébe szavazattöbbséggel ádámosi tanitó Kovács Bálint afia választa- 
tott meg. Nemkülönben a jelen év mártiusában kiadott , házassági jog- 
ról" szóló törvényünk 95-ik §-a értelmében — még egy második pót- 
birói szék is betöltendő levén, arra deézsfalvi pap Hatházy József afia 
lett megválasztva, szintén szavazattöbbséggel. 

Ilyen és ezekhez hasonló volt a mi gyülésünk, melyet sziveinkben 
azzal a hő ohajjal hagytunk el, hogy a mi tapintatos, mély belátásu 
elnökünket Isten sokáig éltesse! 

M.-Szt.-Benedek, 1889. aug. 8. 

Gvidó Béla. 

Gróf Haller József f. évi julius 4-én temettetett el nagy részvét 
mellett Székely-Kereszturon. Jóltevői közé tartozott itteni gymnasiumunk- 
nak. Illő megemékezni róla folyóiratunkban. 1867—68-ban a gymna- 
siumi épület megnagyobbitására 250 frtot adott; 1879-ben pedig az 
iskolai kórház-alap gyarapitására 200 frtot ajándékozott. Nemes szive 
melegen érzett saját felekezete mellett a többiek iránt is. Gymnasiumunk 
ifjuságának eleitől fogva barátja volt; a betegekről gondoskodott. A 
tanári kar minden tagját, igen gyakran megkülönböztetett barátsággal, 
vendégszeretettel fogadta. Az iskolai gyüjteményeket becses darabokkal 
gyarapitotta. Áldott és jó emlékezeté van a sz. kerészturi gymnasium- 
nál e nemeslelkü fő urnak. Nagy ürt hagyott halálával Sz.Keresztur tár- 
sadalmi életében is. 

. Felhivás a , Károli Gáspár-emlék és alapitvány" ügyében. A 
tiszáninneni ev. ref. egyházkerület püspöke Kún Bertalan és főgondnoka 
Br. Vay Miklós felhivást bocsátottak ki a magyar bibliafordító Károli 

Gáspár emlékszobrára és a , Károli-alapitvány"-ra való adakozásra. A 
szobor 1890-ben, a magyar biblia 300-as évfordulóján állittatnék fel, a 
mikor Károlinak népszerü életrajza is közre fog adatni. Az adakozások 
a , Sárospataki Lapok" szerkesztőségéhez küldendők, Sárospatakra. 

Mégis mozog a föld. Angliában a vallásváltoztatás nincs semmi- 
nemü formasághoz kötve. Az illetőnek nem kell sem saját lelkészénél 
jelentkeznie s tőle elbocsátó levelet kérni, sem az uj egyházba bevéte- 
tését törvényszabta módon kieszközölnie. Kiki egy zerüen ez vagy ama 
vallás követűjének nyilvánitja magát s tetszése szerint csatlakozik bár- 
melyik egyházhoz. Ott ennélfogva napirenden van a vallásváltoztatás s 
nem is csinál abból senki kérdést, legkevésbbé vonnak belőle valamely 
hátrányos következtetést az illető jellemére, mint nálunk, a hol csak- 
"nem uralkodó nézet az, hogy kiki a mely vallásban született, abban 
maradjon; mert a vallásváltoztatás nem tisztességes dolog. Megengedjük, 
hogy nem minden vallásváltoztatásnak van meg erkölcsi indoka; de a 
kivételek nem válloztatják meg a szabályt. S ha őseink is azt tartották 
volna, hogy kiki abban a vallásban haljon meg, a melyben született, 
ugy nekünk is ma mindnyájunknak még fejér lovat kellene áldoznunk 
a forrásoknál vagy berkekben Hadurnak. Angliában, a mint mondók, a 
vallásváltoztatás nincs legkevésbbé is feszélyezve a társadalmi szokások 
és előitéletek által s unitárius lapjaink ujabban is kitünő állásu és hir- 
neves egyéneknek az unitáriusokhoz lett csatlakozásáról tudósítanak, 
mint Carlisle, Addis, Whithead Matthews stb. A mi még különösebb, ez 
utóbbiak mind róm. kath. papok voltak, Matthews, a Szt.-Mária egyház 
papja, Bathban, egy bucsulevelet is intézett elhagyott gyülekezetéhez, 
melyet érdekesnek tartunk egész terjedelmében közölni: 


nA Szt.-Mária-gyülekezet tagjainak 
Bathban. 


Igen kedves barátaim! Egy értesítést kell tennem, a mely önök- 
nek ép oly szomoru lesz, mint nekem. Nagyon rövid lesz ; mert rám 
nézve leverő önöket elhagyni s önökre nézve még leverőbb lesz ennek 
okát megtudni. Hosszas és komoly gondolkozás és tanulmány által arra 
a meggyőződésre jutottam, hogy a zsidó és keresztény iratok, habár 
sok jeles dolgot foglalnak is magukban, tele vannak monda- és hitrege- 
szerü állításokkal és a római katholikus egyháznak nincs joga magának 
isteni tekintélyt tulajdonittatni, hogy a pápasag emberi intézmény, su- 
lyosan megterhelve tévedésekkel és babonával s ezért akadályul szolgál 
az emberiség szellemi és anyagi jólétének; hogy Jézus Krisztus, jóllehet 
egy szent ember és lelkes ujitó volt, nem volt a világegyetem nagy Is- 

tene, hanem a József és Mária fia, hogy sem ördögök, sem örökkétartó 
büntetés- tényleg nincsenek s mindezek csak a régi mythologiából szár- 
maznak. Ezzel a meggyőződéssel, a mely ellen én siker nélkül hossza- 
san küzdöttem, nem lenne tisztességes dolog tőlem a papságot foly- 
tatnom önök között, midőn én csak a tisztán szellemi theismus vallását 
hirdethetem, a melyben mélyen hiszek és azt előmozdítani is kivánom. 
Ennélfogva ma visszaadom kitünő és kedves püspökünknek az áldozári 
tisztet, melyet ő lordsága rám bizott. Eltávozom az önök köréből teljes 
jóindulattal és hálával önök iránt. Bizalmukat, melyet szolgálataim alatt 
irántam tanusitottak, hiven megörzöm. Mihelyt kiköltözhetem, elhagyom 
jelen hajlékomat, mivel az én közellétem a templomhoz kinos emlékeit 
idézné fel mindkét részről az oly boldog multnak, mig a kétely nem 
dulta fel lelkemet. K kételyt én gondosan elrejtettem önök előtt s 
igyekeztem méltóan betölteni szolgálatomat. Szomoru és szerető szivvel 
ajánlom önöket, kedves és nagyrabecsült barátim, a lelkek örök atyjá- 
nak. A mindenekfelett szent Egy jelenlétében emlékezzünk mindig köl- 
csönösen egymásról. Fogadják bucsuvételemet, melylyel maradok mindig 


őszinte hivök 
Arnold Jerome P. Matthews, 


2. Burlington-utcza, Bath, jul. 9. 1889." 


Matthews ur e búcsulevelét az angol unitárius lapok rokon- 
szenves nyilatkozattal adták ki s valószinüleg rövid időn valamely uni- 
tárius gyülekezet lelkészének fogja meghivni. 

A fráncziaországi szabadelvü református egyház választmánya 
Párisból f. évi jun. 5-ről egy felhivást intézett angol unitárius testvé- 
reinkhez, melyben segélyt kér, főleg Nimesben közelebbről felállított 
papnevelő intézete számára. Ez intézet rendeltetése a francziaországi 
szabadelvü egyházak részére oly papokat nevelni, a kik ez egyházak 
szabadelvü bitnézeteinek megfelelőleg hirdessék az evangeliumot. Angol 
testvéreink a legmelegebben felkarolták az ügyet, s már is jelentékeny 
adomány gyült be az irt czélra. Azt hisszük, nem vonunk le semmit 
angol testvéreink nagylelküségéből, ha t. olvasóink kedveért megjegyez- 
zük, hogy az a frapcziaországi szabadelvü református egyház teljesen 
az unitárizmus álláspontjára helyezkedett. Ez egyház tagjai és az uni- 
táriusok között csak a névben van különbség; vallási irányuk, hitné- 
zetük ugyanaz. A mint a nagy Coguerel mondotta volt, mikor 1873-ban 
Kolozsvártt járt, s templomunkban a szószékbe is felment, sokan azt 
hiszik, hogy ők valamely uj hitet hirdetnek, pedig a mint látja, csak 
azt hirdetik, a mit az unitáriusok 300 év óta tanitnak, hogy egy az 


Isten, 


ARANYKÖNVY. 

Egyh. főtanácsunk szept. 1. és két következő napjain megtartotta 
gyülését. Számosan voltak jelen s a gyülés a három nap alatt sok tár- 
gyat intézett el. Egy pár kényes természetü személyes ügy is szeren- 
csés megoldást nyert. Jövő számunkban részletes ismertetését hozzuk. a 
Főtanácsnak. 

Gyászhirek. Nagy-Ajtai Incze Mihály, kiről fennebb em- 
lékeztünk, aug. 14-én hunyt el 93 éves korában. Temetésén számosan 
voltak jelen. Emlékét nevelt fia, Benkő Mihály ügyvéd és egyh. taná- 
csos s számos jótettei hiven fogják  megörzeni. — Dr. Bartók Ist- 
ván, kolozsvári polgár-iskolai tanár főiskolánkban az egészségtan 
tanára, aug. 25-én, 45 éves korában szivszélhüdésben hirtelen elhunyt. 
A derék szakférfiunak és nemes emberbarátnak váratlan halála nagy 
részvétet keltett városunkban. Jövő füzetünkben bővebben fogunk meg- 


emlékezni róla. 


ARANYKÖNYV. 
A SZÉKELY-KERESZTURI GYMNASIUM 
5-ik tanári székére tett adakozások. 
X. Közlemény. 
I. Tőkét. 
a) Készpéneben : 


Fekete Domokos datki lelkész (2-szor) . . . 2 fit. 


b) Kötlevélben. 


Antónya János Puszta-Szöreg . . . . . . 50 frt. 
TöröktáÁrony esperes 014 settlement áR BTS gBEEt 
Márai: Lajos, Kolozsvár, 2. ses et NN KBOSÉTt 


II. Évenként, 5 évig. 


Ürmösi Kálmán, lelkész 4 Tfrtess sss. B rt 
ineze Lajos SAkostalva a, 2 fett táá ESO ÉT E 
Jakab József, Szt.-Gericze a 1frt. , 5 . . 5 frt. 


Kolozsvár, 1889. aug. 31. 


BENCZÉDI GERGELY, 
közpénztárnok. 


